Banda – BUGANDA ROYAL FAMILY\nOKUJJA KWA BANDA MU SSAZA LYA SSABASAJJA RONALD MUWENDA MUTEBI II E BUDDU, GGWANDA, KANABULEMU\nOmulangira Ssuuna Mukasa Kateregga Kitayimbwa Ssebabenga Kabango Deogratias Ssalongo Banda yafuna obubaka bwa Banda yennyini. Yamugamba nti oluvanyuma lw’okulaba abalangira n’abambejja mubu Busiro nga tebagaliza, balina enkwe, enge, obukyayi, okwekuuza, okwegwanyiza, obutayagaliza era nga tebegomba kufuna kumanya nakutegera ebyo ebibafuula abalangira n’abambejja, yasalawo agende e Buddu (Buddukiro) asobole okufuna emirembe n’okuwumula.\n(i) Katambala owe Ngonge gweyajja e Kyanja mu Kyandondo eyali munywanyi we nfanfe. Yakiraba nga kyali ky’amakulu okumusaba amuwerekereko mu lugendo olwo olw’ebyafaayo n’entabalo ez’omugaso. Katambala oyo yali mukugu nnyo mukukomaga embugo. Bwatyo namusaba akyimuyambeko nga bagenze bombi. N’ensonga endala namusaba amuwabulenga wanaba asobeza n’omukumuwa amagezi wekinabanga kyetagisiza.\n(ii) Mulengera ono naye yali muzukulu wa Kisolo, yaliko amaanyi agalengeranga ebizibu n’ebirungi ebiri mu maaso era yeyabasaguliranga ekkubo lyabwe okusobola okutambula obulungi. Mulengera yali (muntu musambwa). Yali afuuka okusinzira ng’embeera bweyetagiisanga.\n(iii) N’omusambwa era Kabaka Ndawula. Amaanyi ga Ndawula gegamusobozesa okwengaanga abo beyansangayo e Kanabulemu nasobola okubafuga n’okufuna emikwano e Kiziba. Kinajukirwa nti Kabaka Ndawula ono, Ssekabaka Ssuuna II e Wamala bweyali agenda mu lutabalo ne Kattaba, Ndawula yamuwabula agane kugenda mu lutabalo olwo kubanga yali ajja kuwangula naye nga tajja kudda nga mulamu ye yagana era bwe kyali.\n(iv) Nangoma eyakwatanga engabo ey’amakundi abiri nga yakulembera entabalo zonna naye bagenda naye.\nBanda yayongera okunyonyola nti Bassekabaka bonna bagendanga e Kanabulemu olw’ensonga zino wammanga:\n(a) Okuwumuza ebiroowozo\n(b)Okwebulirira (okukola amasengere ne Banda eyabangawo mu kiseera ekyo)\n(c) Okugabula emisambwa egisangibwa munsozi zaayo\n(d)Okukiika ewa Ndawula\n(e) Okunonya abazaana abanazalira engoma abalangira n’abambejja nga babanyaga e Kiziba n’awalala wonna webabanga batabadde ku luyi olwo. Era banyagangayo n’eby’obugagga nga amasanga, amagana g’ente n’abaddu.\nKino kyagenda mu maaso okutuuka ku Ssekabaka Muteesa II eyavaayo mu 1964.\nAMAWULIRE AGAVA MU OFFISI YA ABATAKA AB’OBUBUSOLYA\nOmulembe guno buli kiwandiko kiterekebwa oba kikuumibwa obutayoneka mu kyuma ekyakalimagezi (kompyuta). N’olwekyo Offisi ya Abataka Ab’obusolya yasalawo buli wa kika afune namba okusinzira mu kika kye. Okugeza ekika ky’effumbe kiri namba 6 (mukaaga) era ye namba yakyo.\nOw’omutuba Banda yalaba nga kirungi nnyo era naye nakikopa asobole okukikozesa mu lulyo olulangira.\nBassekabaka batandikira ku Kintu bwatyo nabeera namba emu 01, Ssekabaka Ssuuna I mwetuva ali namba 11 (kumi n’emu).\nBwekityo nekibeera nti Banda ye mwana we omubereberye\nabeera namba emu (1)\nKabi abeera namba bbiri (2)\nSsembizi abeera namba ssatu (3)\nSsewatti abeera namba nnya (4)\nAbaana Banda beyazaala Mukasa abeera namba emu (1).\n– Ssuuna Deogratias abeera 11 – 01 – 01 (ne namba ye mu mutuba omuto)\n– Ssekamanya akulira omutuba omuto ogwa Nkumbi abeera 11 – 01 – 02 ne namba ye mu mutuba omuto.\n– Kagolo Kagwala akulira omutuba omuto gwa Kagwala abeera 11 – 01- 03 ne namba ye mu mutuba omuto.\n– Lugwa akulira omutuba omuto abeera 11 – 01 – 04 ne namba ye mu mutuba omuto.\n– Kwere Mukasa akulira omutuba omuto ogwa Kwere Ssekimwanyi abeera 11 – 01 – 05 ne namba ye mu mutuba omuto ogwo.\nEno yenebeeranga enambika ye namba zaffe mu mutuba gwaffe ogwa Banda.\nOMULONGO WA BANDA\nOmulongo wa Banda ye mulongo we gwebamwaluza era nebamumusibira. Ono yayitibwanga “Kikindu kizaliibwa n’amaggwa”. Buli Banda yenna alya omutuba ogwo asibirwa omulongo we era kimukakatako okubeera naye.\nNg’ennaku z’omwezi 03 March 2013 ku ssaawa munana ez’ekiro mu ttumbi Ssalongo Ssuuna yafuna obubaka oluvanyuma lw’okusiba abalongo be nga Banda eyasooka amubuuza oba nga yali alina omulongo we. Yamuddamu nti yali tamulina. Yamulagira amufune era amusibe era nelinnya yamugamba nit ajja kulimuwa ng’amaze omukolo ogw’okumusiba.\nEBYAFAAYO BYA BANDA\nBikunganyiziddwa Omulangira Ssuuna Mukasa Kateregga Kitayimbwa Ssebabenga Kabango Deogratias Ssalongo Banda nga ebimu bigyiddwa mu biwandiiko by’Omulangira Lumanyika Ssebabenga Deziderio ebyamuwebwa Omulangira Kalema Yozefu Maria ne Ndalama Andrea nga 30 July 1950.\nOkunonyereza kuno kwesigamiziddwa ku bitabo:\n(a) ebiri mu Kigango kya Ssabalangira wa Buganda;\n(b) okulungamizibwa okw’empewo eziri ku bakongozi bazo;\n(c) okuvunuka kwa Ssekabaka Ssuuna n’ebyo byeyakakasa ku Banda ng’omwana era Kiweewa we;\n(d) n’ebirabwako ng’abalangira n’abambejja awamu na byonna byeyaleka n’ebyo ebyamuwebwa Ssekabaka Daudi Chwa II e Kanabulemu ng’emailo ye ttaka eri ku kkubo erye Kagera Kanabulemu kubanga buli mukulu w’omutuba mu Buganda yagabana mailo y’ettaka asobole okugabanyizibwako bazukulu be era bwe kyali naye abalangira abli bakulira emituba egyo bawebwanga obwa “trustee” ku byapa naye bwebazamanga ng’abo ababasikidde bakifula kya bwananyini. Kitalo nnyo!!\nOlwali olwo Omwami wa Ssabasajja eyali atwala essaza lye Buddu najja eri Ssekabaka Ssuuna I e Gimbo namutegeza ng’abalabe abali bavudde e Tanzania bwe bamulumbye. Mu biseera ebyo waliwo obukama obwe: Kiziba, Ishozi, Kyamutwara, Ihangira (Jjangiro) ne Karagwe nga buli bumu bulina Omukama, bano betabalaanga olw’okwagala okugaziwa awamu n’okunyaga abakazi ne by’obugaga ng’ente.\nOmwami wa Kabaka bweyamutegeza nalagira mutabani we Banda eyali yakava e Bunyoro, anti mwanyina Kabooga yali yafumbirwa Kabaka wayo ng’ate bali bamukwano nnyo, yakyalanga yo nnyo ate nga bwetunalaba eyo mumaaso yafuna yo nekyamusikirizanga okugendayo, Ssekabaka Ssuuna yamukwasa amafumu ne ngabo, ne ngoma namugamba nti taddanga nga tawangudde lutalo. Banda naserengeta ng’alwana. Abantu natta bangi era olwo lwelwata ne Kajerero Lubungya (ono yali Mulangira). Banda yeyongera nasula e Buyoga awo weyasula ne bayitawo Kyabanda. Bweyava awo yetadde e Bwende ayisemu asomose ennyanja Kyenda nga talina lyato wabula okutambuza ebigere bye, yetadde ku lusozi Kabale kati luyitibwa Sango Bay waliwo n’omwala na buli kati! Awo weyalekera omulangira gweyajja naye eyali alabirira ente ze nga ye Bemba, naserengeta e Masangamo ku ntabiro y’ennyanja Lweru (Victoria) era nawo yasomosawo bigere natuuka e Nangoma wano ekyatumisawo Nangoma bwe yali ajja yatambula ne mwannyina nga ye Nangoma we yamuleka namusubiza okumusangawo nga amaliriza olutalo. Yesulise agenze e Jjangiro (Ihangiro) atambudde atuuse ku Lusozi olulala olutono Lubanda awo we yasula. Bwe bwakya nayabya egye, abakwekwesi nebagenda okulwana ye nagenda okuyiga ng’alina embwa ze bbiri ne mukazi we ne musajja we omu.\nNe yeteeka mu ddungu okulasa ennangaazi – embwa ze ne zigoba ennangaazi. Yali ayimirira okulasa nga n’omubaka azze avudde ku batabaazi abagenze okulwaana namugamba nti olutalo lulemye. N’akyuka n’amutunulira okumunyumiza nga bweluli. Mu kiseera ekyo n’ayita embwa ze nezijja n’ennangaze ne ziyimirira mu maaso ge wamu n’emisota. Omusajja n’amugamba nti tulwanye n’abantu bangi naye nga ssi bantu ddala balinga ebifananyi. Abantu bo bonna bewaleeta bafudde baweddewo. Bafudde ekiddukano ne kawali. Banda n’alyoka amubuuza nti “Bonna bawedewo?” Ko omusajja ”wasigadde wo batono nnyo”. Banda namugamba nti “genda ogambe abo abasigaddewo, buli omu yettikke ejjinja limu bajje wano bakole obutuuti.” Amayinja ne bagaleeta ne bakolawo obutuuti buna (4).\nAwo webakola obutuuti obwo, Banda we yali ayimiridde wasigalawo ebifananyi by’ebigere bye na leero bikyaliwo, era n’obutuuti obwo bukyaliwo. Awo Banda n’alyoka avaawo n’akomawo kyokka abantu be nebajja nga bafa nnyo – n’alyoka atuuka e Nnangoma gye yaleka mwannyina Nnangoma. Mwannyina yasanga aseredde. Nebetikka omulabo gwe ne baguleeta e Ggwanda ne bagutereka. We bagutereka wamerawo omuti. Era omuti ogwo guyitibwa Nnangoma.\nAwo Banda n’alyoka addayo e Kabaale gye yaleka omulaalo we n’alwawo ebbanga ddene.\nOluvannyuma n’alyoka asaabala ennyanja n’addayo e Gimbo ewali Namulondo ya Kitaawe okunyumiza Kabaka. Bwe yasomoka ennyanja yasula Kyanika. Awo we yasula bayitawo Banda. Bwe yava awo n’addayo e Gimbo okunyumiza Kabaka bye yalaba mu lutalo. Olw’okuba nga okugenda e Buddu okutabala yali avudde Bunyoro mu lutabaalo olulala era nga yali aleseyo mwanyina Kabooga ng’ono Kabaka eyali afuga e Bunyoro yali amuwasiza ate ng’amwagala nnyo, nasalawo adeyo amunyumize byeyasanga mu lutalo.\nMwannyina Kabooga muka Kabaka naye yajja nebamuyozayozayo. Kyokka bwe yali ajja, yajja ne muka bba. Bwe batuuka ewa Banda ne bamukulisa. Olwo Banda n’ayagala muka Kabaka n’amusobyaako. Bwe wayita akabanga Banda n’adda eri Kabaka n’amuteegeeza nti “njagala kuddayo ndabe ente zange era n’ebintu byange ebirala bye nnalekayo”.\nOmukama n’amukkiriza, n’amuwa n’abalangira basatu nti batwale obalabire ensi ennungi bazifuge. N’alyoka ajja nabo. Baasokera Kooki – Omulangira omu Kitayimbwa n’asiima ensi eyo Kooki. Ne balyoka balinya olusozi Katerero. Emabega waalwo waliiyo ekisaka ekyo ne bakituuma erinnya KIBANDA.\nMu kisaka omwo mwe baaliira ekyemisana. Ne basinziira omwo ne balengera ensi Misenyi ne Bukanga. Omulangira Kitayimbwa eyasigala e Kooki n’alyoka alagira omulaalo we agende alundire eyo ente ze mu malungu ge baalengera nga bali awo mu kisaka. Omulaalo n’agamba nti “ssebo gy’ogamba ntwale ente nga wala, oliwulira otya nga waliwo abazze okunzinda?” Awo Kitayimbwa n’amuwa engalabi n’amugamba nti “gy’okubanga nga waliwo abalabe. Era n’okuba enduulu okwo kwe nnawuliranga.”\nAwo Omulangira Kabwa n’alengera Minziiro awamu n’ekibira nti Kyaalo, n’alyooka asereengeta e Miniziro. Yagenda okulaba nga kibira – kwe kwava olugero nti “Yagaba ebyalo neyerekerawo ebibira.”\nBanda e Kooki yalekamu Kitayimbwa n’alyoka ajja e Banda e Kyanika n’asula awo. Enkeera n’asomoka ennyanja Kyenda, najja e Sango Bay we yaleka omulaalo we Bemba – n’alyooka azimba e Ndaalo. Awo yamalawo ennaku nnyingi. Bwe yava awo n’alyoka ajja e Ggwanda. Yasangamu omusajja omu erinnya lye Mizinga. Yalina abaana be 7 (musanvu) era ng’alina n’ente ze 9 (mwenda). Banda n’alyoka amugobamu. Omusajja oyo n’addukira e Buzindwa. Nayo teyalwayo. Abaayo ne bamugobayo, n’alyoka addukira e Luzinga mu Tanzania (Tanganyika). Banda n’alyoka asigala mu Ggwanda. Ebbanga bwe lyayitawo ttono Kabaka w’e Bunyoro Kyembambe n’amutumira omubaka, kubanga yaleka azizzayo omusango nga tegunnategerekeka. Mwannyina Kaboga ye yagumuletera ow’okufunyisa muka Kabaka olubuto gwe yali azze naye okumukulisaayo. Banda bwe yatuuka eri Kabaka, Kabaka n’alagira okumutundulamu amaaso. N’amugamba nti obadde wa kufa naye nkusasidde, bakutundulemu amaaso. Awo ne baggyamu amaaso. Kabaka n’alyooka alagira bamukwaase abalaalo be abalunda ente ze z’anywamu amata nti mumukume bulungi.\nBanda teyalwa n’alimba abalaalo abakazi nti mumpe omwana antwale ku kayanja ente mwezinywera nnaabe ko. Nabo ne bakkiriza ne bamuwa omwana. Bwe yatuuka ku kayanja ne yesuulamu n’afa.\nKabaka Kyebambe bwe yawulira nti Banda afudde/azamye yesudde mu kayanja ng’agenze okunaaba, Kabaka n’alagira balaye engoma. Abantu bwe baawulira engoma ne bajja bangi. Kabaka n’alyoka alagira nti musibe akayanja ako amazzi galeme okukulukuta, mulyoke musene amazzi gonna. Era nabo bwe baakola ne basena amazzi gonna ne bagamalamu. Banda ne bamugyamu ne bamuteleka.\nBanda ng’amaze okuterekebwa, Katikiro n’omulamuzi ne bagamba Kabaka nti bw’obeera ne Kabooga ajja kukutta kubanga omaze okutta mwannyina. Kabaka naye n’akkiriza kye bamugambye. N’alagira nti mukole ekitwalire mumussemu era musseemu n’omuzaana omu n’ente emu enzadde ng’erina ennyana eyonka, era musseemu n’ekyanzi kimu. Bwe munamala okumusaamu wamu n’ebintu ebyo mu kisitule mu kitwaale e Nkole mukisuule ku mugga Kagera. Era nabo bwe baakola.\nBanda okuzaama yaleka azadde omwana omu Ggaali I (Banda II).\nGgaali oyo ye yasikira Banda. Ggaali n’alyoka ajja kuno.\nGgaali yazaala abaana bano: Mukasa, Kagwaala, Lunagoba. Abo nnyabwe yali wa Nkima. Abalala ye Zirimugwiira, Bamuloopa ne Lugwa.\nOKUZAAMA KWA GGAALI I\nBwe yali ng’agenze e Bitemba okulaba nga bwe beesera ente ze, ye n’ayimirira ku kiswa waggulu – amangu ago ekiswa ne kyasama ne kimumira. Yalina amafumu ge 4 (ana). Amafumu ago gasigala ku kiswa wansi. Awo Ggaali I we yafiira e Bitembe Kabikere, ne bayitawo “Maziba ga Ggaali”. Ggaali I yasikirwa mutabani we omukulu Mukasa (Banda III).\nOlwo ekika we kyetemamu ebitundu bibiri. Abamu nga tebagala Mukasa asike nga bo baagala Kagwaala y’aba asikira Ggaali I. Awo ne wabaawo empaka nnyingi ne baddamu ntalo okulwaana.\nKagwaala n’azuula omukulu/omulangira omu ye Kakakaya mutabani wa Galyaasa ne bakolera ddala olutalo okuzikiriza ab’ekika bonna. Ekyavaamu kwe kutwaala omusango e Mengo. Kabaka eyaliwo ye Muteesa I ate Katikiro we ye Kaddu Mukasa yali wa Musu. Ab’ekika abaali bakyaawa Mukasa nga bakulirwa Kagwala ne bateesa n’Abasese abaali babatwaala mu maato okubatuusa e Mengo. Okusaabala amaato ago basabalira e Kyabasimba. Baali tebanasaabala abakulu abo ne bagamba Abasese nti “Tujja kubalaga eryato Mukasa lyasabaddemu mulisale afe”. Amangu ago balibalaga eryaato eryo Abasese ne balisala abantu bonna ne bagwa munnyanja ne bafa. Kyokka mu lyato eddala mwalimu mukwano gwa Mukasa eyamanya olukwe olw’okutta Mukasa, erinnya lye ye Kaddu. Bwe batuuka e Mengo ne banjula nti Mukasa agudde munnyanja envubu ekubye eryaato abantu bonna ne bayikamu. Kyokka Mukasa afudde talina mwana. Ne balyoka banjulayo Kagwaala ne Lunagoba baganda ba Mukasa nti kubano kwe baba balonda anasikira Mukasa.\nAwo Kaddu mukwano gwa Mukasa eyalaba ebyo ebyakolebwa munnyanja n’ayimirira mu maaso ga Kabaka n’akakasa nti Mukasa yazaala abaana 2 (babiri) gyebaali. Ab’ekika ne bagamba Kabaka nti omusajja oyo alimba. Mukasa teyazaala mwana n’omu. Kaddu n’agamba nti ssebo abaana gyebali kangende mbaleete. Bwe sibaleeta bantemako olunwe lwange olw’engalo.\nAwo Kakakaya ne Kagwaala ne Lunagoba ne bakkiriza nti kale agende abaleete naffe tunaafa. Kabaka n’asindika Kaddu nti kale genda obaleete.\nKaddu n’ajja natuukira ku Kikaawa nga mwana wa Mukasa omukulu. Bweyagamba okumutwala bakojja be ne bamugaanira nti owaffe tagenda kufa abakonga (abalangira) battingana. Bakojja ba Kikaawa baali ba mutima olwo Kaddu n’alaga ku mwana omulala ye Bamunyaga. Naye yali mu bakojja be, baali ba Ngabi Nziba. Bwe yatuuka gye yali yasanga bamuddusizza nga bamututte e Buyooza ewa Kaitaba. Bakojja ba Bamunyaga ne basaba Kaddu essanga ly’enjovu awamu n’ente balyoke bamumuwe. Kaddu essanga n’alibawa, ente n’agitwala eri gye baali bamukweese. Ne balyoka bamumuwa n’alyoka ajja naye. Baggukira Nkozi. Tebaalwa ne batuuka eri Katikkiro Mukasa nga bali tebategedde era n’omwana nga tebamulabye. Katikkiro yabulira Kabaka ng’omwana bw’aleteddwa. Awo Kabaka yabayita bonna n’abalaga omwana n’abasalira omusango okubasinga. Ne bawebwa ekibonerezo okubatta bonna. Baali baweera 63.\nBamunyaga (Banda IV) yasikira Mukasa, Kabaka yawa Kaddu ebbaluwa enemwanjulanga ku Lubiri awatali kulwa ku nzigi. Era n’amuwa ensawo y’eddiba ly’ennyana y’ente Ggaaju nga mpunde. Era n’amuwa omusajja ye Ssebugulu Kataali okujja okukuza Bamunyaga. Okuva olwo ab’olugave ne bakwata embuga Kabenge eyali embuga ya Mukasa. Bamunyaga yazaala omwana erinnya lye Katiisa. Bamunyaga omwana oyo bwe yakula n’amusiigira Kabaka Muteesa I. Omwana oyo n’aganja nnyo eri Kabaka. Bwe yakula omwana oyo Kabaka n’amuwa mu Kitezi. Bwe yamujja mu Kitezi n’amuwa mu Kitamanyangamba. Bwe yamugya eyo n’amuwa mu Kirangazzi. Weyabeerera mu Kirangazzi, ne kitaawe Bamunyaga we yasiza omukono. Bakojja be ne bateesa okugenda okumubbayo. Mu kiseera ekyo ne Kabaka Muteesa I we yasiza omukono.\nBakojja be ne balyoka bamubbayo n’ajja asikira Kitaawe Bamunyaga. Bwe yamala okusika ne balyoka bamutuuma erinnya erya Banda V.\n· Bamunyaga yazaala abaana: Katiisa (Banda VI), Baligwa, Zibugo, Kyagulani, Lumanyika, Ssebabenga, Kalazane ne Kyaluzi ne Birimu, Lukanga.\n· Katiisa (Banda VI) omusika wa Bamunyaga yazaala abaana bano: Mukasa Makanaga, Waladde, Dona Ggaali II (Banda VII), Kabiswa, Kabango, Balimunkoola ne Mikael Kaggwa.\n· Dona Ggaali II (Banda VII) omusika wa Banda VI yazaala abaana bano: Alex Mukasa ne Girioni Kiyonga.\nAbaana ba Dona Ggaali abawala: Venetina, Christina, Maria, Yozefina, Virizinyi Nandawula.\n· Alex Mukasa (Banda VIII) omusika wa Dona Ggaali II yazaala abaana: Vicensio Kasiita (Banda IX), Emmanuel Banda (Banda X), Petro Mukasa, Dona Juuko ne Ssuuna.\nBanda I ng’ava mu Ssekabaka Ssuuna I e Gimbo.\nEno ye nsikirano:\nBanda I yazaala Gaali I ye musika.\nGaali I (Banda II) yazaala Mukasa ne Kagwaala n’abalala – Yasikirwa Mukasa (Banda III).\nMukasa (Banda III) yazaala Bamunyaga ne Kikaawa. Yasikirwa Bamunyaga (Banda IV).\nBamunyaga (Banda IV) yasikirwa Katiisa (Banda V).\nKatiisa (Banda V) yazaala Dona Gaali n’abalala. Yasikirwa Dona Gaali (Banda VI)\nDona Gaali (Banda VI) yazaala Alex Mukasa n’abalala. Yasikirwa Alex Mukasa (Banda VII)\nMukasa Alex (Banda VII) yazaala Katiisa n’abalala. Yasikirwa Katiisa (Banda VIII).\nKatiisa (Banda VIII) yasikirwa Emmanuel Ssimbwa Banda (Banda IX)\nEmmanuel Ssimbwa Banda (Banda IX) yawa Ssuuna Mukasa (Banda X).\nNB: Waliwo ba Banda (bajjajaffe) abaali mu Busiro tutumanyi bibakwatako. Omuwendo gwabwe guweera ekumi (10). Okusinziira mu nsikirano nga bweyali bali awo mu makati. (Ow’omutuba afuba nnyo okunonya/okumanya ebibakwatako nabyo bibeere mu bwino).\nGuno gwe mutuba omuto ogwa Mukasa era muno mwemuva Banda okusinziira ku byafaayo bya Mukasa ne Kagwaala.\nBamunyaga muto wa Kikaawa yazaala abaana 10:\n3) Banda IV ye yasika\nBALIGWA (Omwana wa Bamunyaga)\nBaligwa yazaala abaana: Batulumao Ganga, Lulenti ne Byesenda.\nBalulumao Ganga ye yasikira Baligwa\nYazaala abaana: Leo Zibugo, Laulio Luzinyi Ndawula ne Marserina Nalinnya\nLaulio Luzinyi Ndawula ye yasikira Laulenti Walulira\nYazaala abaana: Ndawula, Kiyonga, Kiyimba, Kimbugwe Gerald (Musike we)\nLeo Zibugo yasikira Batulumao Ganga. Yazaala abaana: Kyebambe\nLUMANYIKA (Omwana wa Bamunyaga)\nYazaala abaana: Yozefu Maria Byaginga ne Kalala – Bafatebazade.\nSSEBABENGA: (Omwana wa Bamunyaga)\nYazaala abaana: Bulasio Gabyayi, Augustino Kaggwa ne Maria\nSsebabenga yasikirwa muzzukulu we Deziderio Lumanyika. Era ye yasikira Kitaawe Augustino Kaggwa.\nGABYAYI: Ye yasikira mukulu we Yozefu Maria Byaginga\nYazaala: George W. Muwonge, Oliva Namatovu ne Nakanwagi\nAUGUSTINO KAGGWA: Yazaala: Deziderio Lumanyika ne Tereza Nanjeru\nDEZIDERO LUMANYIKA: Yazaala Augustino Kaggwa, Kiweewa Joseph, Banda Deziderio, Ddingiro Fred, Luwangula, Ndawula, Deo Mukasa Ssuuna, Noa Lumanyika Balimunkoola, Lutalo, Mukasa Celiso, Goloba, Alex Mukasa.\nDeziderio Lumanyika yasikirwa Banda Deziderio ate Bbanda Deziderio nasikirwa mutabani we Bamunyaga Richard.\nN:B: Bbanda aliwo kati ye Deo Mukasa Ssuuna naye nga mwana wa Lumanyika Deziderio.\nMAKANAGA (Omwana wa Gaali I [Banda II])\nYazaala abaana: Eremegio Ssengoma;\nAbawala: Girayida, Nzeramwezi, Alubima, Leokadia\nEremegio Ssengoma yasikira Makanaga. Yazaala Kabiswa.\nBALIMUNKOOLA (Omwana wa Gaali I [Banda II])\nYazaala abaana: Yozefu Kizza Nnaku, Bifanio Kaggwa, Antionio Kyaluzi, Matovu Mutebi\nAbawala: Magdalena, Anjera, Bernadetta ne Tereza Nkinzi\nYozefu ye yasikira Balimunkola. Yazaala abaana:……………..\nMuno mwemuva Omutuba omuto ogwa Nkumbi gukulirwa Omulangira Ssekamanya Muwonge ava mu Joswa Matalisi\nKIKAAWA (Omwana wa Mukasa Omukulu – Muganda wa Bamunyaga)\nKikaawa yazaala abaana 3: Nkumbi, Buzibwa ne Bamutenda\nBuzibwa ye yasikira Kikaawa\nBuzibwa yazaala abaana 2: Mupere ne Majenge\nMajenge ye yasikira Buzibwa\nNKUMBI: Yazaala abaana: Joswa Matalisi, Antonino Sserwanga ne Paulo Musisi.\nJOSWA MATALISI: Yazaala abaana: Yovenesi Kaggwa, Yekosofant Ganaafa, Yofesi Lwanga, Yakobo Matovu, Wasswa, Benedicto Kamya, Emmanuel Lubega\nAbawala: Maria Mazzi, Tereza Nnakanwagi, Yoanina Nnalubega\nANTONINO SSERWANGA: Yazaala abaano:\nAnastasio Nkumbi, Eremegio Kamya ne Karoli Tebandeke\nAbawala: Pasikazia Nandawula, Kevina, Jeni Nanjeru, Teopista, Puliska Nankanwagi\nPAULO MUSISI: Yazaala abaana: Paulino Ndawula (ye yasikira Paulo Musisi), Anjerusi Lwanga, Matia Mulumba, Kasiita Wasajja, Leonardi Kikaawa, George Bamutenda, Ssengabi, Ssekikaawa ne Katiisa\nAbawala: Costansia Nandawula, Veneranda Namaganda Mpologoma, Frank Nanjeru, Namatovu Namalwa Jane, Nakanwagi Namukabya, Nakiyimba ne Nayiga.\nBAMUTENDA (Mwana wa Kikaawa)\nYazaala abaana: Zekeri Ndawula ne Yakobo Matovu\nZekeri Ndawula yazaala abaana: Iga, Zalwango Alice, Nnamatovu Nabaloga ne Mazzi Nalongo Nabawanuka.\nYakobo Matovu yazaala abaana: Stone Kiwanuka ne Margarti Nakanwagi\nStone yazaala abaana: Banda, Kayondo, Nassuuna, Nakibuuka, Nayiga\nYiga yazaala abaana: Kateregga ne Nnalubega, Lumanyika, Nakanwagi Mega, Nansamba, Ndawula, Nakibinge.\nGuno gwe mutuba omuto ogwa Kagwaala (ogukulirwa Omulangira Kagolo e Kanabulemu)\nEZADDE LYA KAGWAALA\nKagwaala yazaala abaana 2: Ssingoma ne Bisobye\nBisobye yasikira Kagwaala.\nBisobye yazaala abaana 8: Balwana, Mbugano, Nkumanyi, Lukomwa, Kisibika, Senda, Kabirizi ne Mutabalirwa.\nBalwana yasikira Bisobye.\nBalwana yazaala abaana 8: Kyayi, Buyoga, Nagalale, Balikumbuga, Ndalama, Nsekera, Ntengo ne Balizzakiwa.\nNtengo ye yasikira Balwana.\nNtengo yazaala Wakulira Kasaalire Mitegulaki\nMitegulaki yasikira Lunagoba\nKente yasikira Mitegulaki\nLuka Muyonjo yasikira Kente\nMusambangabo yasikira Bamuloopa\nMawulugungu yasikira Musambangabo\nSsekibaala yasikira Zirimugwira\nPio Byakiziba yasikira Ssekibaala\nNsiyaleeta Simeo yasikira Lukomwa\nKamya Mataayo yasikira Kabirizi\nKaggwa Mikael yasikira Ndalama\nNDAWULA KALOLI (YAZAALA MUKUNGANYA KALEMA GEORGE)\nNdawula Kaloli (azaala Mukunganya Kalema) yasikira Mutabalirwa\nKagwaala yazaala Bisobye. Bisobye n’azaala Mutabalirwa. Mutabalirwa n’azaala Ndawula Kaloli.\nNdawula Kaloli yazaala: Nassuuna, Mukunganya Kalema George, Anatoli Lukanga, Kiweewa Paddy, Nalinnya ne Kimbugwe. Kiweewa Paddy namusikira.\nMukunganya Kalema George teyazala mwana mulenzi. Omwana wa muto we Anatoli Lukanga ayitibwa Ssuuna Ronald yamusikira.\nMukunganya Kalema George yazaala: Ndagira Sylivia, Nandawula Gertrude ne Nakamanya.\nZakaria yasikira Luwunga\nLeo Mukasa yasikira Zakaria\nBalintuuma Stefano yasikira Yoanna Luzinyi.\nEZADDE LYA LUNAGOBA (Mwana wa Ggaali I (Banda II))\nLunagoba yazaala abaana 4: Mityegulaki, Makozi, Luwungu, Nyengere.\nMityegulaki ye yasikira Lunagoba.\nMityegulaki yazaala abaana 5; Kente, Kwerigira, Mwera, Bitatule ne Bisansa.\nKente yeyasikira Mityegulaki.\nKente yazaala abaana 3: Nasanyiri Bamulumbye, Balimuttajjo ne Luka Muyonjo eyasikira Kente.\nYazaala: Yoanna ne Zakaria, Andrea Mutakaya (Zerida ne Veronica)\nZakaria ye yasikira Luwungu\nZakaria yazaala abaana: Yozefu Wamala ne Leo Mukasa\nLeo Mukasa ye yasikira Zakaria.\nLUKA MUYONJO: Yazaala: Paulo Kasajja, Yowanna Kagolo, Zakayo Kasajja\nAbawala: Federesi Alinyikira, Kayiyatati, Elesi Nanjeru\nPAULO KASAJJA: Yazaala Ssalongo Kiwewa ye musika, Fenekansi Matovu,\nAbawala: Nalubega Abisagi (Nachwa), Tabitha Alinyikira, Kisakye, Perusi, Gladys Nakalema, Nnalinya\nSSALONGO KIWEEWA GEORGE WILLIAM: Yazaala: Muyonjo Abbey, Grace Juuko Bisobye, Kagolo Isaac, Ndawula Andrew, Kayondo Joshua, Kakungulu Willy, Omulongo Wasswa, Mukasa Frank\nAbawala: Nakalema Faith, Rebecca Kabiite, Sharon Nayiga, Nakayenga Irene, Omulongo Nakato, Namaganda Miriam\nNASANAYIRI BAMULUMBYE: Nasanayiri Bamulumbye yazaala abaana:\nFransisiko Bisobye, Benedicto Kente, Donozio Ssebuggwawo (Kimwanyi) ne Laurensio.\nOmuwala: Bernadetta Namaganda.\nYazaala abaana bano: Paskale Mulumba Bisobye Lunagoba ne Michael Sizomu Kagolo. Abawala: Maria Nakalema, Matilida Namaganda, Stephania Nanjeru, Nalubega, Elizabeth, Maurisia ne Angella Nandawula (ono yafumbirwa mu Nigeria).\nYazala Paulo Lukanga (ye musika wa Benedicto)\nPaulo Lukanga yazaala Edward (ye musika we). Edward yazaala Bantubalamu n’abalala.\nDONOZIO SSEBUGGWAWO (KIMWANYI)\nYazaala: Donozio Ssemakula (ye musika we)\nAbawala: Federesi Nanjeru\nPASKALE MULUMBA BISOBYE LUNAGOBA\nYe yasikira Fransisiko Bisobye. Yazaala abaana bano: Ndawula Charles, Kateregga John, Juuko Francis, Bamulumbye-Lubega Joseph ne Bisobye Alexander Albert, Moses Muwonge Lunagoba.\nAbawala: Nakiweewa Maureen, Nnalongo Nakimbugwe Proscovia, Nanjeru Sylivia, Namaganda Geraldine ne Namatovu Catherine.\nMICHAEL SIZOMU KAGOLO\nYazaala: Mukasa Muyonjo Deogratias\nAbawala: Flavia Kirabo Namutebi Nassolo\nEZADDE LYA BAMULOOPA (Mwana wa Ggaali I [Banda II])\nBamuloopa yazaala abaana 3: Musambangabo, Lukooza ne Kagenyi. Musambangabo ye yasikira Bamuloopa.\nMusambangabo yazaala abaana 8: Mawulungungu, Kyanda, Bweta, Kimunye, Kalemba, Kamya, Yakobo Jjinja ne Rafael Kapere.\nMawulungungu ye yazaala Zaverio Ssingoma.\nEZADDE LYA ZIRIMUGWIIRA (Mwana wa Ggaali [Banda II])\nZirimugwira yazaala abaana 3: Njawuzi, Bino ne Ssekibaala.\nSsekibaala ye yasikira Zirimugwira.\nSsekibaala yazaala abaana 3: Pio, Katunzi ye Yonasani Daki (e Minziiro)\nPio yeyasikira Ssekibaala\nYonasani yazaala: Petro ne Bulasio\nPetro ye yasikira Yonasani Daki\nEZADDE LYA LUGWA (Omwana wa Ggaali [Banda II])\nLugwa yazaala Tayisire.\nTayisire yazaala: Lubaale, Kagolo, Bitali, Kyomya ne Kyagalebula.\nLubaale yazaala: Mutagejja ne Basiga\nMutagejja yazaala: Obadiya Kaasa, Mukasa, Mbalire, Kabukerege ne Zekeri Kasimba.\nBasiga yazaala Jemusi ne Mukasa Aliwonye.\nJemusi nazaala: Teofiro ne Yofesi ne Dinsani ne Kaggwa ne Kasiita\nKagolo yazaala: Muyonga, Kikumbwa, Dominiko, Eria Kasimbazi ne Zedekia\nMuyonga yazaala: Ssemakula, Ssekabira, Zirimu ne Mitala ………….\nSsemakula yazaala Kasankala ne Mulekawoze.\nSsekabira yazaala Tigabala\nZirimu yazaala Bitasi ne Fransisko\nDominico yazaala Paulo ne Petro Bitali\nEria Kasimbazi yazaala: Living, Byuma ne Butyampa\nZekeri Kasimba yazaala: Kitamirike, Living, Lubega, Damulira, Sajjalyabene.\nObadiya Kaasa yazaala: Lazaro Ssengoma\nMULAGWE (Muto wa Banda)\nBweyalaba nga Banda takomawo, Mulagwe yajja n’abalangira abalala 3: Galyasa, Njuuju ne Kyomya.\nMulagwe yazaala omwana omu ye Ssekimwanyi. Era ye yasikira kitaawe Mulagwe.\nSsekimwanyi yazaala abaana 5: Lutaya, Kwere, Lukka, Bayise, Damian ne Petro\nLutaya ye yasikira Ssekimwanyi. Lutaya yazaala: Petro Lubya, Sira Kyomya, Andrea Kiwanuka, Ignansio Mulumba\nIgnansio Mulumba ye yasikira Lutaya\nIgnansio Mulumba yazaala: George Lubega, Karoli Ndawula, Francis Edward Ssengabi, Dominico, Lutaya Emmanuel Wasswa\nGeorge Lubega ye yasikira Iganansio Mulumba.\nSsebugwawo Sirasi mwana wa Ssekimwanyi. Yazaala Ssengabi Crispine, ………………………………. Yasikirwa …………………….\nMugenyi muganda wa Ssekimwanyi. Yazaala Tasabadde.\nTasabadde n’azaala Kibuuka ne Dominico Lubega ab’e Kitenga, Masaka.\nKibuuka ye yasikira Tasabadde.\nOmutuba omuto ogwa Ssekimwanyi gukulirwa Omulangira Kwere Mukasa, Omwana wa Paulo Galyasa\nKwere mwana wa Ssekimwanyi yazaala abaana: Mikael Bintubizibu, Mulisi Werage, Paulo Galyasa, Yoanna Nkuyege, Tomasi Kasajja, Boniface Kyaluzi.\nAbawala: Tezira Cecilia Nangoma, Bitolio Kalungi\nMikael Bintubizibu ye yasikira Kwere\nMikael Bintubizibu yazaala abaana: Matayo Muwonge ne Antonio Kaddu\nAbawala: Zabeti Nassuna, Assumpta Nanjeru, Tereza Nanjeru, Anjera Nnalwanga, Mudesta\nMatayo Muwonge yasikira Mikael Bintubizibu.\nMatayo Muwonge yazaala abaana: Yosefu Muwonge, George Lwanga, Christopher Sserwanga, Colovisi Luwangula, Mutebi, Mugenyi Mawanda, Kiwewa\nAbawala: Tereza Namaganda, Kevina Nassuuna, Noelina Nnalwanga, Nalinnya Namukasa\nLukka Bayise mwana wa Ssekimwanyi. Yazaala: John Bull, Yozefu Kamadaali. John Bull ye yasikira Lukka Bayise.\nJohn Bull yazaala Ssengabi\nDamiano Kibiriti omwana wa Ssekimwanyi yazaala abaana: Karoli Kiwumbye.\nAbawala: Yozefina Namaganda, Maria, Leontina, Nnamaganda ne Nassolo.\nGalyasa yazaala omwana omu ye Kakakaya.\nBA SSEKABAKA BA BUGANDA\nKato Kintu bwe yayawukana ne muganda we Wasswa Lukidi yajjira ddala mu Buganda. Olwo nga eyitibwa Muwawa. Yasanga Bemba yali Kabaka we Buganda ng’akaabya abantu akayirigombe, bwatyo n’amulwanyisa n’amutta n’akuba embuga ku Magonga. Era n’awasa muwala w’omusajja eyayitibwanga Basajjalwendo. Omuwala amanya ge nga Nnambi Nantutuululu e Bunnamwaya. Kintu yafuga Obuganda nga bwe yali amaze okutta Bbemba. Era wano yazaala omwana n’amutuuma Chwa Nabakka. Chwa Nabakka yazaala Kalemera oyo ye yazaala Kimera. Chwa Nabakka afudde kati luno lwe lulyo lwa Bassekabaka okuva ku Kintu.\n1. Kintu Kato\n2. Chwa Nabakka\n3. Kimera – eyaggyibwa e Bunyoro\n4. Tembo – eyaggwa eddalu\n5. Kiggala Mukaabya-Kkungubu – eyawangaala ennyo\n6. Kiyimba – eyakambuwala ennyo\n7. Kayima – omulwanyi\n8. Nakibinge – Omulwanya mmuli\n9. Mulondo – eyali omuto\n10. Jemba – eyali omuteefu\n11. Ssuuna I – eyali omuteefu\n16. Jjuuko – Mu mulembe gwe enjuba mwe yakolera amagero\n17. Kayemba – Yawangaala nnyo\n18. Tebandeke – Yali mukambwe\n19. Ndawula – Yawangaala nnyo nga wa kisa\n20. Kagulu Tebuchereke – Yali mukambwe nnyo\n22. Mawanda – Yali mutabaazi\n23. Mwanga I – Obwakabaka yabumalako ennaku mwenda n’atemulwa\n24. Namugala Lukanga – Muteefu era wa kisa\n26. Jjunju – Yali muzira\n27. Ssemakokiro – 1780-1786\n28. Kamanya – 1786-1826\n29. Ssuuna Ssemunywa – Ono yasooka kuba muteefu oluvanyuma yatta nnyo\nAbantu mu mulembe gw’abaisirama mwe bajjira\n30. Muteesa I – Christian Religious mwe bajjira. Yali mutangavu 1956-1884\n31. Mwanga II – Eyatta abasomi 1884-1897\nKu mulembe gwe mwetondekamu ba Kabaka abalala\nOlw’entalo ezaali mu Buganda\n32. Kiweewa – 1888\n33. Kalema – 1888 -1889\n34. Daudi Chwa II – 1879 – 1939\n35. Muteesa Walugembe II – 1939 – 1966\nOno yeyatuusa Uganda ku bwetwaaze era n’olulyo olulangira.\nEBYAFAAYO EBIRALA EBYA BANDA I\nMu bufunze Banda ono bweyatuuka a Rukunyu ng’ateekateeka eggye agende okutabaala naye bwe yatuuka mu kkubo okumpi n’olusozi oluliranye Mitaga wano mwannyina Nangoma we yafiira. Era olusozi olwo n’ekyalo kyakwo kuyitibwa Nnangoma na buli kati.\nBanda n’eggye lye balumba era olutalo ne luba lwa kabi nnyo. Enkomerero ya byonna Banda olutalo lwamulemerera era n’eggye lye ne littibwa nnyo ddala. Bwatyo kwe kudduka n’abo abaali basigaddewo ne bajja ne bagoba e Katongero Kanabulemu. Kyokka mu kusomoka omugga Kagera abantu bangi baafiramu nnyo ddaala. Nga batuuse e Kanabulemu kwe kufuna ekyalo ekiyitibwa “Buzindwa” awo ne bagobamu abatuuze abaamu. Wano Banda yalega engoma ye n’agituuma erinnya “Kikindu kizaalibwa n’amaaggwa” – amakulu tewali mulangira mutene. Buli gw’osemberera akukalubirira. Ate oluvannyuma Banda wano yavaawo n’agenda mu Ssango e Ggwanda wano n’akuba olubiri era mu bisera ebya Kabaka Daudi Chwa II era ettaka eryo lye yagaba era ku lusozi olwo we yateeka engoma eya kitaawe gyeyamuwa okumukulembera mu ntabalo ze ng’atabaala Tanzania.\nNg’amaze okutereera mu kitundu ekyo yateesa n’abakungu be okugenda okuwoza olutabaalo ewa Kitaawe kwe kulonda abanamuwerekererako.\nBanda bweyatuuka ewa Kitaawe n’awoza era n’amunnyonyola engeri gye yagobebwamu era nga bwe yafuna ekitundu n’akiwambe n’okukubamu embuga era n’ategeeza Kabaka nga ekitundu ekyo bwekiri ekikulu nga kye kirimu engoma ye ey’obulangira Kabaka gye yamuwa.\nKabaka Kyebambe yalina mukyala we nga mugole. Banda kwe kumusobyako, eby’embi lwe lubuto. Naye lwali terunamanyika, Banda kwe kulaga mukodomi we nga bwe yali ategeka okudda e Buganda. Era mukodomi we kwe kumulagira ajje n’omulangira mu lunyoro “Omukonga” Winyi Ssansa Kitayimbwa II era ne Banda I yakkiriza n’ajja naye n’engoma eyamuwebwa yajja nayo. Bwe yatuuka e Kooki, Rakai n’akuba olubiri kuba ye teyafuna bamulwanyisa. Oyo ye Kamuswaga gw’owulira.\nBanda ng’avudde e Bunyoro era nga wayisewo ennaku eziwera omukyala muka Kabaka yalabika ng’ali lubuto mu ngeri eteri mativu ku ludda lwa Kabaka. Era bwe yabuzibwa yategeza nga mukodomi wa Kabaka ayitibwa Banda bwe yavaako ebyo byonna. Mu busungu obungi Kabaka yamutumya mangu e Buganda, era bwe yatuusibwa e Bunyoro nga talina byawoza kwe kumusalira ekibonerezo kya kuttibwa. Naye oluvannyuma Kabaka yalaba nga kyansonyi okutta mukodomi we bwatyo n’amukolera ekibaya eky’envumbo n’amusibiramu n’amuteramu eby’okulya n’amusibiramu, namusindikiriza mu nnyanja. Bwatyo Banda nabulako amafiire.\nOmukyala yazaala omwana omulenzi eyatumibwa Ggaali I. Yalabiriwa bulungi. Bwe yakula n’aleetebwa e Ssango okudda mu bukulu bwa Kitaawe. Abakulu abaaliwo bamukwatirwa obuggya ne bamutta era ne baziyiza abaana be okusikira engoma. Ensonga kwe kuletebwa ewa Kabaka Kamanya eyabatewuluza. Era mutabani wa Ggaali I, omuzzukulu wa Banda I nga ye “MUKASA” kwe kusikira engoma. Mukasa yalina baganda be 6 (mukaaga):\nMukasa yazaala abaana 2: Bamunyaga ne Kikaawa.\nBamunyaga ye yasikira kitaawe Mukasa.\nBamunyaga yazaala abaana 9:\n3. Banda II\nKatiisa (Banda V) ye yasikira kitaawe Bamunyaga.\nKatiisa yazaala abaana 8:\n1. Dona Ggaali II\n8. Mikayiri Kaggwa\nMu baana ba Gaali I (Banda II) beyazaala era ne yeyongera okwaza abaana ye Kagwaala. Kagwaala yazaala omwana omu Bisobye. Bisobye yazaala abaana 8:\nBalwana ye musika wa kitaawe Bisobye.\nNga bwetwalaba ekikolwa Banda I kye yakola ey’okwagala muka kitaawe ate nga ye Kabaka, abaana be tebayala bulungi mu maaso ga Kabaka n’ag’abakungu abaaliwo. Wano wewava Abaana ba Banda I ne Kibi Magembe Kaganda obutategeragana era ne balabika ng’abalimu enjawulo mu kika sso nga bonna basibuka ku jjajja bwe omu Wasswa Lukidi. Naye bonna basigaza erinnya lya jjajja bwe erya “Biito” era aba Banda aba Kibi Magembe Kaganda ne Kamuswaga bonna bayitibwa “Babiito” okujjukira omuti guli Lubiito jjajjabwe Lukidi ne Kintu we baazaalirwa.\nEbyo bye bikulu mu kusaasaana kw’abaana ba Wasswa Lukidi naddala abaana ba Banda mu Buganda. Wano tusanye okumanya ebimu ku ngeri gye bayatibwamu n’amanya agamu amakulu ge batuuma.\n1. Ekigambo “Mukonga” twafuna amakulu gakyo nga kiva mu lulimu Runyoro nti Mulangira okugamba nti Omukonga kye kimu n’okugamba nti Omulangira.\n2. Erinnya KIWEEWA – Omwana omubereberye owa Kabaka gwe yazaala nga omulenzi yayitibwanga KIWEEWA ng’ayitibwa Kiweewa wa Kabaka kye kimu n’okugamba nti omwana omulenzi omukulu owa Kabaka. Erinnya eryo teryatuumwanga Balangira balala okutuusiza ddala mu mirembe gya Kabaka Ssuuna II ne Muteesa I 1826-1884. Erinnya lino lyatandika okutuumwa buli mulangira. Naye kati lyadira Kabaka yekka ali ku Namulondo.\n3. Erinnya NASSOLO – Omwana omubereberye owa Kabaka gwe yazaalanga omuwala yayitibwanga Nassolo. Yayitibwanga Nassolo wa Kabaka. Kye kimu n’okugamba nti omwana omuwala omukulu owa Kabaka.\n4. NNALINNYA (Kitiibwa sso ssi linnya) – Kabaka bweyafanga oyo eyabanga Lubuga ng’ayitibwa erinnya eryo. Era nalyo teryakkirizibwanga kutuumwa mumbejja mulala.\n5. Ekigambo “Mulangira” kiva kungoma. Engoma Kabaka zeyawanga abaana be era n’eyo enkulu eyitibwa “Mulangira”. Awo nno abo bonna abasibuuka mu yo bayitibwa ABAANA B’ENGOMA.\nOmubala guno abalangira tebaba nagwo kuba emibala gyonna egikubwa gyegattira kungoma yaabwe anti nga mubo mwe muli Ssabataka akulira ebika byonna. Naye olw’abamu abaaweebwa engoma nebagenda okutabaala engoma ezo bazituuma amannya mu nvuga yaazo era bbo ne bagyeyambisa ng’emibala. Okugeza Kibi Magembe Kaganda – Akuba nti “Akabulunga tekalyibwa”\nBanda akuba nti “Kikindu kizaalibwa n’amaggwa”. Era abalangira tebakuba mubala bakuba ngoma nga bakuba Bantadde:\n“Bantadde, Bantadde, Bantadde\nGgwe ngo, Ggwe musota\nEkirimala Abasajja nyago\nKwata endeku tudde e Bembe.”\nWetegereze: Engoma eno tekubibwa eri ku ttaka. Basitula nsitule omulala nalyoka agikuba.\nAbalangira tebaba nagwo okuva edda omuziro gwa nnyabwe buli omu gwe yeddira.\n1. Lwaki mu abalangira ba Buganda aba Bbanda be bayitibwa abakonga ate ng’abalala ssi bwe babayita?\nEkigambo Mukonga amakulu gaakyo gaabadde tegannyonnyoddwa bulungi mu biseera ebiyise, n’olw’ekyo okukyogera ng’abakiwulira bulala. N’olw’ekyo Banda ng’agobeddwa e Tanzania bweyatuuka e Ssango, engombo ye yali egamba nti “Abakonga twalya” oba nti “Twayija Abakonga b’ensi”. Abantu abaalimu tebaafuna makulu gebitegeza. Awo bo bamuyita Mukonga. Era n’abaana be bonna babayitanga Bakonga. Enkomerero bayitibwa Bakonga. Na kati ng’osanze omu ku bazzukulu abo abaana ba Banda n’omubuuza omuziro gwe, akwanukula nti tuli BAKONGA. Olw’okuba bulijjo baawuliranga babayita BAKONGA.\n2. Lwaki abalangira ba Banda tebalya by’ennyanja?\n(i) Omulangira Banda bweyagenda e Tanzania mu Bukama bwe Kiziba, Kyamutwara, Jjangiro, Ishozi ne Karagwe yasanga Abakama bayo tebalya by’ennyanja olwamanyi gebakozesanga nemizizo byago. Ekyo kyamuwaliriza naye obutabirya anti yattanga nabo emikago bw’atyo naye nalekerawo okubirya.\n(ii) Banda bweyali azaama yagwa mu nnyanja era bagenda okumujjamu ng’eby’ennyanja bimuliddelidde yenna. Awo abakulu abaaliwo ne bagaana abaana babwe nabo benyini obutabirya.\nAbalangira bangi n’abambejja bantukiridde nga bagala okulya eby’ennyanja. Nze ngamba bwenti empewo zaffe zatulungamya olubereberye nga Omulangira Kalema George, Mukunganya (omukulu empewo gwezalonda okutereza ensonga) akyaliwo obutalya byannyanja n’olw’ekyo sirina buyinza bubakiriza okubirya. Buli Mulangira n’omumbejja musaba empewo zaffe bwezinamulungamya ne zimukiriza okulya ebyennyanja nga balya.\nEky’okulabirako: Abalangira Remegio Kamya (mutabani w’Omulangira Antonino Sserwanga ava mu mutuba omuto ogwa Nkumbi) ne Laurlio Matovu Kagawaala (mutabani w’Omulangira Kagolo ow’omutuba gwa Kagwaala e Kanabulemu) bagwa munnyanja lwa kuvuba. Ate waliwo Omulangira omulala Goloba (mutabani w’Omulangira Lumanyika Ssebabenga Deziderio) yafuna omulimu ogw’okuvuba ng’aleese omulimu gweyali akola ogw’okutunda amata. Empewo yamulungamya enfunda ezawerako omulimu ogw’okuvuba aguleke. Yagaana oguleka era enkomerero yaggwa mu nnyanja naye n’afa. Mbasaba ensonga ey’obutalya byannyanja tugitwale nga nkulu nnyo nnyo mu Mutuba gwa Banda.\nEra ensonga endala enkulu ddala, empewo zatulungamya obutalya “buwunyawunya” ebyali ebyenyanja n’embizi nga tugenda mu mbuga. Abalangira n’Abambejja empewo zatukiriza okulya embizzi yaffe nga tuli mu biseera byaffe eby’eddembe.\nOyo alina amaanyi ge mpewo zaffe kimukakatako obutalya byanyanja anti zonna za kumulembe gwa Banda n’olw’ensonga eyo sikitufu okugatika ensonga n’obukulu bwayo awamu n’obulombolombo.\n3. Lwaki Banda alowozebwa okuba nti yava Bunyoro?\nEnsonga eno enyonyoleka bweti:\n· Banda yalina mwannyina Kabooga (one tewali amanyi oba yali mumbejja oba mubere!) Ono yali muka Ssekabaka Kyebambe eyali afuga Bunyoro, olw’ensonga eyo yali mukodomi we ate nga muganzi olw’obuziira bwe ng’alwanira ku lukalu ne munnyanja ng’ate takozesa maato wabula okutambulako obutamubuzi. Yamuyamba nnyo okugoba abalabe be abavanga mu buvanjuba bwa Uganda.\n· Yalina omukwano n’abalangira be Bunyoro era ye yatwala Omulangira Kitayimbwa e Kooki okulya obwa Kamuswaga. Tuyinza okugamba nti yali kayungirizi wakati wa Buganda ne Bunyoro.\n· Okugendagenda e Bunyoro kwamufunyisayo omuzana ate ng’ono yali muka Ssekabaka waayo era ono yamutiika ettu namuzalamu omwana oyo ye Ggaali I (Banda II). Abalangira ba Buganda kano kalombolombo anti n’Omulangira Kalemera Mutikiza Nkumbi naye Ssekabaka Kimera yamuzalira Bunyoro, olowoza ekyo kyamufula Munyoro?\n· Bw’otunulira ebiri e Kooki ewa Kamuswaga ye yalya bwa Ssaza eyo nayo njawulo Omulangira “talya bwami”. Ebyafaayo biraga nti Banda yagendanga Mengo okulanya n’okukiika sso teyagendanga Bunyoro! Amannya agatumibwanga abalangira n’abambejja tegali ge Bunyoro wabula gaali ga Buganda.\n· Ensonga endala Ssekabaka Muteesa II yagendanga nnyo e Kanabulemu era yakubayo embiri bbiri – olwe Kalakeri ne Rukunyu era yayogeranga lunye nti ye agenda wa Jjaaja we Banda era yagambanga nti ngenze “Wumudde”.\n· Enkola eyaliwo ku Muchwa abalangira abakulu b’emituba Ssekabaka Chwa II yabawanga mailo ekakasa nti Omutuba gulina embuga yagwo era abalangira n’abambejja webakunganiranga okusanyukamu n’okumala ensonga zabwe. Eno Banda agirina. Kyamukisa mulungi tenatundibwa anti ettaka lyafuuka kyatunzi liringa zaabu!!\nKatambala owe Ngonge gweyajja e Kyanja mu Kyandondo eyali munywanyi we nfanfe. Yakiraba nga kyali ky’amakulu okumusaba amuwerekereko mu lugendo olwo olw’ebyafaayo n’entabalo ez’omugaso. Katambala oyo yali mukugu nnyo mukukomaga embugo. Bwatyo namusaba akyimuyambeko nga bagenze bombi. N’ensonga endala namusaba amuwabulenga wanaba asobeza n’omukumuwa amagezi wekinabanga kyetagisiza.\nMulengera ono naye yali muzukulu wa Kisolo, yaliko amaanyi agalengeranga ebizibu n’ebirungi ebiri mu maaso era yeyabasaguliranga ekkubo lyabwe okusobola okutambula obulungi.Mulengera yali (muntu musambwa). Yali afuuka okusinzira ng’embeera bweyetagiisanga.\nN’omusambwa era Kabaka Ndawula. Amaanyi ga Ndawula gegamusobozesa okwengaanga abo beyansangayo e Kanabulemu nasobola okubafuga n’okufuna emikwano e Kiziba. Kinajukirwa nti Kabaka Ndawula ono, Ssekabaka Ssuuna II e Wamala bweyali agenda mu lutabalo ne Kattaba, Ndawula yamuwabula agane kugenda mu lutabalo olwo kubanga yali ajja kuwangula naye nga tajja kudda nga mulamu ye yagana era bwe kyali.\nNangoma eyakwatanga engabo ey’amakundi abiri nga yakulembera entabalo zonna naye bagenda naye.\nOkwebulirira (okukola amasengere ne Banda eyabangawo mu kiseera ekyo)\nOkugabula emisambwa egisangibwa munsozi zaayo\nOkukiika ewa Ndawula\nOkunonya abazaana abanazalira engoma abalangira n’abambejja nga babanyaga e Kiziba n’awalala wonna webabanga batabadde ku luyi olwo.Era banyagangayo n’eby’obugagga nga amasanga, amagana g’ente n’abaddu.\nSsuuna Deogratias abeera 11 – 01 – 01 (ne namba ye mu mutuba omuto)\nSsekamanya akulira omutuba omuto ogwa Nkumbi abeera 11 – 01 – 02 ne namba ye mu mutuba omuto.\nKagolo Kagwala akulira omutuba omuto gwa Kagwala abeera 11 – 01- 03 ne namba ye mu mutuba omuto.\nLugwa akulira omutuba omuto abeera 11 – 01 – 04 ne namba ye mu mutuba omuto.\nKwere Mukasa akulira omutuba omuto ogwa Kwere Ssekimwanyi abeera 11 – 01 – 05 ne namba ye mu mutuba omuto ogwo.\nebiri mu Kigango kya Ssabalangira wa Buganda;\nokulungamizibwa okw’empewo eziri ku bakongozi bazo;\nokuvunuka kwa Ssekabaka Ssuuna n’ebyo byeyakakasa ku Banda ng’omwana era Kiweewa we;\nn’ebirabwako ng’abalangira n’abambejja awamu na byonna byeyaleka n’ebyo ebyamuwebwa Ssekabaka Daudi Chwa II e Kanabulemu ng’emailo ye ttaka eri ku kkuboerye Kagera Kanabulemu kubanga buli mukulu w’omutuba mu Buganda yagabana mailo y’ettaka asobole okugabanyizibwako bazukulu be era bwe kyali naye abalangira abli bakulira emituba egyo bawebwanga obwa “trustee” ku byapa naye bwebazamanga ng’abo ababasikidde bakifula kya bwananyini. Kitalo nnyo!!\nBamunyaga yazaala abaana: Katiisa (Banda VI), Baligwa, Zibugo, Kyagulani, Lumanyika, Ssebabenga, Kalazane ne Kyaluzi ne Birimu, Lukanga.\nKatiisa (Banda VI) omusika wa Bamunyaga yazaala abaana bano: Mukasa Makanaga, Waladde, Dona Ggaali II (Banda VII), Kabiswa, Kabango, Balimunkoola ne Mikael Kaggwa.\nDona Ggaali II (Banda VII) omusika wa Banda VI yazaala abaana bano: Alex Mukasa ne Girioni Kiyonga.\nAlex Mukasa (Banda VIII) omusika wa Dona Ggaali II yazaala abaana: Vicensio Kasiita (Banda IX), Emmanuel Banda (Banda X), Petro Mukasa, Dona Juuko ne Ssuuna.\nBanda IV ye yasika\nKimera – eyaggyibwa e Bunyoro\nTembo – eyaggwa eddalu\nKiggala Mukaabya-Kkungubu – eyawangaala ennyo\nKiyimba – eyakambuwala ennyo\nKayima – omulwanyi\nNakibinge – Omulwanya mmuli\nMulondo – eyali omuto\nJemba – eyali omuteefu\nSsuuna I – eyali omuteefu\nJjuuko – Mu mulembe gwe enjuba mwe yakolera amagero\nKayemba –Yawangaala nnyo\nTebandeke – Yali mukambwe\nNdawula – Yawangaala nnyo nga wa kisa\nKagulu Tebuchereke – Yali mukambwe nnyo\nMawanda – Yali mutabaazi\nMwanga I – Obwakabaka yabumalako ennaku mwenda n’atemulwa\nNamugala Lukanga – Muteefu era wa kisa\nJjunju – Yali muzira\nSsemakokiro – 1780-1786\nKamanya – 1786-1826\nSsuuna Ssemunywa – Ono yasooka kuba muteefu oluvanyuma yatta nnyo\nKiweewa – 1888\nKalema – 1888 -1889\nDaudi Chwa II – 1879 – 1939\nMuteesa Walugembe II – 1939 – 1966\nDona Ggaali II\nEkigambo “Mukonga” twafuna amakulu gakyo nga kiva mu lulimu Runyoro nti Mulangira okugamba nti Omukonga kye kimu n’okugamba nti Omulangira.\nErinnya KIWEEWA– Omwana omubereberye owa Kabaka gwe yazaala nga omulenzi yayitibwanga KIWEEWA ng’ayitibwa Kiweewa wa Kabaka kye kimu n’okugamba nti omwana omulenzi omukulu owa Kabaka. Erinnya eryo teryatuumwanga Balangira balala okutuusiza ddala mu mirembe gya Kabaka Ssuuna II ne Muteesa I 1826-1884. Erinnya lino lyatandika okutuumwa buli mulangira. Naye kati lyadira Kabaka yekka ali ku Namulondo.\nErinnya NASSOLO– Omwana omubereberye owa Kabaka gwe yazaalanga omuwala yayitibwanga Nassolo. Yayitibwanga Nassolo wa Kabaka. Kye kimu n’okugamba nti omwana omuwala omukulu owa Kabaka.\nNNALINNYA (Kitiibwa sso ssi linnya)– Kabaka bweyafanga oyo eyabanga Lubuga ng’ayitibwa erinnya eryo. Era nalyo teryakkirizibwanga kutuumwa mumbejja mulala.\nEkigambo“Mulangira” kiva kungoma. Engoma Kabaka zeyawanga abaana be era n’eyo enkulu eyitibwa “Mulangira”. Awo nno abo bonna abasibuuka mu yo bayitibwa ABAANA B’ENGOMA.\nLwaki Banda alowozebwa okuba nti yava Bunyoro?\nBanda yalina mwannyina Kabooga (one tewali amanyi oba yali mumbejja oba mubere!) Ono yali muka Ssekabaka Kyebambe eyali afuga Bunyoro, olw’ensonga eyo yali mukodomi we ate nga muganzi olw’obuziira bwe ng’alwanira ku lukalu ne munnyanja ng’ate takozesa maato wabula okutambulako obutamubuzi. Yamuyamba nnyo okugoba abalabe be abavanga mu buvanjuba bwa Uganda.\nYalina omukwano n’abalangira be Bunyoro era ye yatwala Omulangira Kitayimbwa e Kooki okulya obwa Kamuswaga. Tuyinza okugamba nti yali kayungirizi wakati wa Buganda ne Bunyoro.\nOkugendagenda e Bunyoro kwamufunyisayo omuzana ate ng’ono yali muka Ssekabaka waayo era ono yamutiika ettu namuzalamu omwana oyo ye Ggaali I (Banda II). Abalangira ba Buganda kano kalombolombo anti n’Omulangira Kalemera Mutikiza Nkumbi naye Ssekabaka Kimera yamuzalira Bunyoro, olowoza ekyo kyamufula Munyoro?\nBw’otunulira ebiri e Kooki ewa Kamuswaga ye yalya bwa Ssaza eyo nayo njawulo Omulangira “talya bwami”. Ebyafaayo biraga nti Banda yagendanga Mengo okulanya n’okukiika sso teyagendanga Bunyoro! Amannya agatumibwanga abalangira n’abambejja tegali ge Bunyoro wabula gaali ga Buganda.\nEnsonga endala Ssekabaka Muteesa II yagendanga nnyo e Kanabulemu era yakubayo embiri bbiri – olwe Kalakeri ne Rukunyu era yayogeranga lunye nti ye agenda wa Jjaaja we Banda era yagambanga nti ngenze “Wumudde”.\nEnkola eyaliwo ku Muchwa abalangira abakulu b’emituba Ssekabaka Chwa II yabawanga mailo ekakasa nti Omutuba gulina embuga yagwo era abalangira n’abambejja webakunganiranga okusanyukamu n’okumala ensonga zabwe. Eno Banda agirina. Kyamukisa mulungi tenatundibwa anti ettaka lyafuuka kyatunzi liringa zaabu!!\n2 thoughts on “Banda”\nPlease check again and see if that is the information for your lineage.\nSSUUNA MUKASA BANDA says:\ni dont see any thing about BANDA OWOMUTUBA


Wordplanet: Baibuli y'Oluganda - ENDAGAANO ENKADDE - 1 Bassekabaka 1 Kings\n1 Bassekabaka - Essuula 2\n9 Kale nno tomuyitanga ataliiko musango, kubanga oli musajja wa magezi; era olimanya ebikugwanira okumukola, n'omutwe gwe oguliko envi oligussa emagombe n'omusaayi.\n19 Basuseba kyeyava agenda eri kabaka Sulemaani, okwogererayo Adoniya. Kabaka n'agolokoka okumusisinkana, n'amuvuunamira, n'atuula ku ntebe ye, n'ateesesaawo nnyina entebe; n'atuula ku mukono gwe ogwa ddyo.\n20 Awo n'ayogera nti Nkusaba ekigambo kimu ekitono; tonnyima. Kabaka n'amugamba nti Saba, mmange; kubanga siikumme.\n21 N'ayogera nti Abisaagi Omusunammu aweebwe Adoniya muganda wo okumufumbirwa.\n33 Bwe gutyo omusaayi gwabwe gulidda ku mutwe gwa Yowaabu ne ku mutwe gw'ezzadde lye ennaku zonna: naye eri Dawudi n'eri ezzadde lye n'eri ennyumba ye n'eri entebe ye, eribaayo emirembe ennaku zonna okuva eri Mukama.\n43 Kale kiki ekikulobedde okwekuuma ekirayiro kya Mukama n'ekiragiro kye nnakulagira?\n1 Bassekabaka - Essuula 3\n2 Kyokka abantu ne baweerangayo ssaddaaka mu bifo ebigulumivu, kubanga tewaali nnyumba eyazimbirwa erinnya lya Mukama okutuusa ku biro ebyo.\n4 Awo kabaka n'agenda e Gibyoni okuweerayo ssaddaaka; kubanga ekyo kye kyali ekifo ekigulumivu ekikulu: Sulemaani n'aweerayo ku kyoto ekyo ssaddaaka ezookebwa lukumi.\n11 Katonda n'amugamba nti Kubanga osabye kino, so teweesabidde kuwangaala; so teweesabidde bugagga, so teweesabidde bulamu bwa balabe bo: naye weesabidde obutegeevu okwawulamu emisango:\n15 Awo Sulemaani n'azuukuka, era, laba, kyali kirooto: n'ajja e Yerusaalemi n'ayimirira mu maaso g'essanduuko ey'endagaano ya Mukama, n'awaayo ebiweebwayo ebyokebwa n'awaayo ebiweebwayo olw'emirembe, n'afumbira abaddu be bonna embaga.\n18 Awo olwatuuka nga naakamaze ennaku ssatu okuzaala, omukazi ono n'azaala naye; era twali wamu; tewaali mugenyi wamu naffe mu nnyumba, wabula ffe fembi mu nnyumba.\n27 Awo kabaka n'addamu n'ayogera nti Mumuwe ye omwana omulamu, so temumutta n'akamu: oyo ye nnyina.\n1 Bassekabaka - Essuula 4\n3 Erikolefu ne Akiya, batabani ba Sisa, abawandiisi; Yekosafaati mutabani wa Akirudi, omujjukiza;\n5 ne Azaliya mutabani wa Nasani ye yali omukulu w'abaami; ne Zabudi mutabani wa Nasani ye yali abona, mukwano gwa kabaka;\n6 ne Akisaali ye yali saabakaaki; ne Adoniraamu mutabani wa Abuda ye yali omusolooza.\n7 Era Sulenaani yalina abaami kkumi na babiri abaakulira Isiraeri yenna, abaalabiranga kabaka n'ab'omu nnyumba ye ebyokulya: buli muntu kyamugwanira okusolooleza omwezi gumu buli mwaka.\n8 Ne gano ge mannya gaabwe: Benikuli, mu nsi ey'ensozi eya Efulayimu:\n1 Bassekabaka - Essuula 5\n14 N'abasindikanga e Lebanooni, buli mwezi kakumi mu mpalo: baamalanga omwezi ku Lebanooni, n'emyezi ebiri ewaabwe: era Adoniraamu ye yali omugabe w'abo abaasoloozebwa.\n1 Bassekabaka - Essuula 6\n4 N'akola mu nnyumba amadirisa ag'omulimu omuluke obutabikkulwa.\n6 enju eya wansi obugazi bwayo emikono etaano, n'eya wakati obugazi bwayo emikono mukaaga, n'ey'okusatu obugazi bwayo emikono musanvu: kubanga ku kisenge ky'ennyumba ebweru okwetooloola yasalako emiti gireme okukwata mu kisenge ky'ennyumba.\n7 N'ennyumba bwe baali bagizimba yazimbibwa n'amayinja agalongoosezzwa gye bagabajjira: so tewaali nnyondo newakubadde embazzi newakubadde ekintu kyonna eky'ekyuma ekyawulirwa mu nnyumba bwe baali bagizimba.\n9 Bw'atyo bwe yazimba ennyumba, n'agimala; ennyumba n'agibikkako emiti n'embaawo ez'emivule.\n11 Ekigambo kya Mukama ne kijjira Sulemaani nga kyogera nti\n12 Eby'ennyumba eno gy'ozimba, bw'onootambuliranga mu mateeka gange n'otuukiriza emisango gyange, n'okwata ebiragiro byange byonna okubitambulirangamu: kale naanywezanga ekigambo kyange naawe, kye nnagamba Dawudi kitaawo\n13 Era naabeeranga mu baana ba Isiraeri, so siirekenga bantu bange Isiraeri.\n14 Awo Sulemaani n'azimba ennyumba n'agimala.\n16 N'azimba emikono abiri mu njuyi ez'ennyumba ez'ennyuma n’embaawo ez'emivule okuva wansi okutuuka ku bisenge: yazimba mu yo munda okuba awayimibwa okwogera okuba awatukuvu ennyo.\n18 Ne ku nnyumba munda kwaliko emivule egyayolebwako entaabwa n'ebimuli ebyanjulukuse: byonna byali bya mivule: tewaali jjinja eryalabika.\n25 Ne kerubi ow'okubiri yali emikono kkumi: bakerubi bombi ekigero kyabwe kimu n'embala yaabwe emu.\n31 N'awayingirirwa awayimibwa okwogera n'akolawo enzigi ez'emiti egy'emizeyituuni; akabuno n'emifuubeeto byali kitundu kya kutaano kya kisenge.\n37 Ne bassaawo emisingi gy'ennyumba ya Mukama mu mwaka ogw'okuna, mu mwezi Zivu.\n1 Bassekabaka - Essuula 7\n3 N'ebikkibwako waggulu emivule ku mikiikiro ana mu etaano egyali ku mpagi; buli lubu kkumi na ttaano.\n5 Era emizigo gyonna n'emifuubeeto nga gyenkanankana okutunuulirwamu: n'eddirisa lyayolekera ddirisa linnaalyo mu nnyiriri ssatu.\n12 N'oluggya olukulu olwetoolodde lwalina embu ssatu ez'amayinja amabajje, n'olubu lw'emiti egy'emivule; ng'oluggya olw'omunda olw'ennyumba ya Mukama, n'ekisasi ky'ennyumba.\n15 Kubanga yaweesa empagi zombi ez'ebikomo, buli mpagi obugulumivu bwayo emikono kkumi na munaana: n'omugwa ogw'emikono kkumi n'ebiri gwetooloola zombi kinneemu.\n17 Waaliwo ebitimba eby'omulimu ogulukibwa, n'emiggo egy'omulimu ogw'emikuufu, okuba ku mitwe egyali ku ntikko z'empagi; omusanvu bya ku mutwe gumu, n'omusanvu bya ku mutwe ogw'okubiri.\n31 N'akamwa kaayo munda w'omutwe ne waggulu gwali mukono gumu: n'akamwa kaayo kaali keekulungirivu ng'omulimu ogw'ekitereezebwako bwe guli, mukono ko ekitundu: era ku kamwa kaayo kwaliko enjola, n'enkulukumbi zaazo nga zeesonga obutaba n'ekulungirivu.\n36 Ne ku bipande by'emikono gyako ne ku nkulukumbi zaako n'ayolako bakerubi n'empologoma n'enkindu, ng'ekigero bwe kyenkana ekya buli kinnakimu, emigo nga gyetooloola.\n42 n'amakomamawanga ebikumi bina ag'okubitimba byombi; embu bbiri ez'amakomamawanga za ku buli kitimba, okubikka ku bibya byombi eby'emitwe egyali ku mpagi;\n48 Sulemaani n'akola ebintu byonna ebyali mu nnyumba ya Mukama: ekyoto ekya zaabu n'emmeeza okwabanga emigaati egy'okulaga, ya zaabu;\n1 Bassekabaka - Essuula 8\n5 Kabaka Sulemaani n'ekibiina kyonna ekya Isiraeri abaali bakuŋŋaanidde gy'ali baali wamu naye mu maaso g'essanduuko, nga bawaayo endiga n'ente ezitabalika newakubadde okugattika olw'obungi.\n18 Naye Mukama n'agamba Dawudi kitange nti Kubanga kyali mu mutima gwo okuzimba ennyumba olw'erinnya lyange, wakola bulungi kubanga kyali mu mutima gwo:\n29 amaaso go gazibukenga eri ennyumba eno emisana n'ekiro, eri ekifo kye wayogerako nti Erinnya lyange linaabeeranga omwo: okuwulira okusaba omuddu wo kw'anaasabanga ng'atunuulira ekifo kino.\n32 kale owuliranga ng'oyima mu ggulu, okole osalire abaddu bo omusango, okusinga ababi okuleeta ekkubo lye ku mutwe gwe ye; era ng'owa abatuukirivu obutuukirivu, okumuwa ng'obutuukirivu bwe bwe buli.\n38 kyonna kyonna omuntu yenna ky'anaasabanga era kyonna ky'aneegayiriranga, oba abantu bo bonna Isiraeri, abalimanya buli muntu endwadde ey'omu mutima gwe ye, n'ayanjuluza emikono gye eri ennyumba eno:\n39 kale owuliranga ggwe ng'oyima mu ggulu ekifo ky'obeerangamu osonyiwe okole osasule buli muntu ng'amakubo ge gonna bwe gali, gw'omanyiiko omutima gwe; (kubanga ggwe, ggwe wekka, ggwe omanyi emitima gy'abaana b'abantu bonna:)\n43 owuliranga ggwe ng'oyima mu ggulu ekifo ky'obeerangamu okole nga byonna bwe biri omunnaggwanga by'akukaabira; amawanga gonna ag'oku nsi balyoke bamanye erinnya lyo, okukutya ng'abantu bo Isiraeri bwe bakutya, era bamanye ng'ennyumba eno gye nzimbye etuumiddwa erinnya lyo.\n46 Bwe banaakwonoonanga (kubanga tewali muntu atayonoonanga) n'obasunguwalira n'obagabula eri abalabe n'okutwala ne babatwala nga basibe mu nsi ey'abalabe oba wala oba kumpi;\n48 bwe banaakomangawo gy'oli n'omutima gwabwe gwonna n'emmeeme yaabwe yonna mu nsi y'abalabe baabwe abaabatwala nga basibe, ne bakusaba nga batunuulira ensi yaabwe gye wawa bajjajjaabwe, ekibuga kye weeroboza n'ennyumba gye nzimbidde erinnya lyo;\n53 Kubanga wabaawula mu mawanga gonna ag'oku nsi okuba obusika bwo, nga bwe wayogera n'omukono gwa Musa omuddu wo, bwe waggya bajjajjaffe mu Misiri, ai Mukama Katonda.\n54 Awo olwatuuka Sulemaani bwe yamala okusaba ebyo byonna n'okwegayirira eri Mukama, n'agolokoka n'ava mu maaso g'ekyoto kya Mukama n'ava ku maviivi ge ge yali afukamiddeko, ng'ayanjuluzizza engalo ze eri eggulu.\n55 N'ayimirira n'asabira ekibiina kyonna ekya Isiraeri omukisa n'eddoboozi ddene ng'ayogera nti\n56 Mukama yeebazibwe awadde abantu be Isiraeri okuwummula, nga byonna bwe biri bye yasuubiza; tewali kigambo na kimu kibuze ku birungi bye yasuubiza n'omukono gwa Musa omuddu we.\n61 Kale omutima gwammwe gube mutuukirivu eri Mukama Katonda waffe okutambuliranga mu mateeka ge n'okukwatanga ebiragiro bye nga leero.\n1 Bassekabaka - Essuula 9\n16 Falaawo kabaka w'e Misiri yali atabadde n'amenya Gezeri n'akyokya omuliro n'atta Abakanani abatuula mu kibuga n'akiwa muwala we muka Sulemaani okuba omugabo.\n19 n'ebibuga byonna eby'okuterekeramu Sulemaani bye yalina n'ebibuga eby'amagaali ge n'ebibuga eby'abasajja be abeebagala embalaasi n'ebyo Sulemaani bye yayagala okuzimba mu Yerusaalemi olw'okwesanyusa ne ku Lebanooni ne mu nsi yonna gye yatwala.\n20 Abantu bonna abaali basigadde ku b'Amoli n'Abakiiti n'Abaperizi n'Abakiivi n'Abayebusi abatali ba ku baana ba Isiraeri;\n21 abaana baabwe abaasigala oluvannyuma lwabwe mu nsi abaana ba Isiraeri be bataayinza kuzikiririza ddala, abo Sulemaani be yasoloozaako abaddu ne leero.\n22 Naye Sulemaani teyafuula baddu ku baana ba Isiraeri; naye baabanga basajja balwanyi n'abaweereza be n'abakulu be n'abaami be era abaafuganga amagaali ge n'abasajja be abeebagalanga embalaasi.\n1 Bassekabaka - Essuula 10\n3 Awo Sulemaani n'amutegeeza byonna bye yamubuuza: tewaali kintu ekyakwekebwa kabaka ky'ataamutegeeza.\n4 Awo kabaka omukazi w'e Seeba bwe yamala okulaba amagezi gonna aga Sulemaani n'ennyumba gye yazimba,\n10 Awo n'awa kabaka zaabu talanta kikumi mu abiri, n'eby'akaloosa bingi nnyo nnyini n'amayinja ag'omuwendo omungi: tewajja lwa kubiri bya kaloosa bingi ebyenkanidde awo ng'ebyo kabaka omukazi w'e Seeba bye yawa kabaka Sulemaani.\n12 Kabaka n'afuula emitoogo empagi z'ennyumba ya Mukama n'ennyumba ya kabaka, n'ennanga n'entongooli z'abayimbi: tewajja mitoogo egifaanana bwe gityo so tegyalabika ne leero.\n13 Awo kabaka Sulemaani n'awa kabaka omukazi w'e Seeba byonna bye yayagala, buli kye yasaba kyonna, obutassaako ebyo Sulemaani bye yamuwa olw'ekisa kye ekya kabaka. Awo n'akyuka n'addayo mu nsi ye ye, ye n'abaddu be.\n14 Era ezaabu eyajja eri Sulemaani mu mwaka ogumu obuzito bwayo bwali talanta lukaaga mu nkaaga mu mukaaga,\n16 Era kabaka Sulemaani n'aweesa obugabo bikumi bibiri bwa zaabu mpeese: buli kagabo n'akawaako sekeri za zaabu lukaaga.\n19 Entebe yaliko amadaala mukaaga, era entebe waggulu waayo yali nneekulunguivu ennyuma; era yaliko emikono eruuyi n'eruuyi awatuulibwa, n'empologoma bbiri nga ziyimiridde ku mabbali g'emikono.\n21 Era ebintu byonna ebya kabaka Sulemaani eby'okunyweramu byali bya zaabu, n'ebintu byonna eby'omu nnyumba ey'ekibira kya Lebanooni byali bya zaabu nnongoofu: tewaali bya ffeeza; teyalowoozebwa nga kintu ku mirembe gya Sulemaani;\n24 Ensi yonna ne banoonya amaaso ga Sulemaani okuwulira amagezi ge, Katonda ge yali atadde mu mutima gwe.\n26 Sulemaani n'akuŋŋaanya amagaali n'abasajja abeebagala embalaasi; era yalina amagaali lukumi mu ebikumi bina n'abasajja abeebagala embalaasi kakumi mu enkumi bbiri be yateeka mu bibuga eby'amagaali n'awaali kabaka e Yerusaalemi.\n29 Era eggaali lyalinnyanga nga liva mu Misiri nga lijjirira sekeri lukaaga eza ffeeza, n'embalaasi ng'ejjirira kikumi mu ataano; era bakabaka bonna ab'Abakiiti bwe batyo ne bakabaka ab'e Busuuli, baaziggyangamu mu mukono gwabwe.\n1 Bassekabaka - Essuula 11\n1 Era kabaka Sulemaani n'ayagala abakazi bangi bannaggwanga wamu ne muwala wa Falaawo, abakazi ab'oku Bamowaabu n'Abamoni n'Abaedomu n'Abasidoni n'Abakiiti;\n2 ku mawanga Mukama ge yagambako abaana ba Isiraeri nti Temugendanga mu bo so tebajjanga bo mu mmwe: kubanga tebalirema kukyusa mitima gyammwe okugoberera bakatonda baabwe: Sulemaani ne yeegatta nabo ng'abaagala.\n5 Kubanga Sulemaani n'agoberera Asutaloosi, katonda omukazi ow'Abasidoni, ne Mirukomu omuzizo gw'Abamoni.\n7 Awo Sulemaani n'azimbira Kemosi ekifo ekigulumivu, gwe muzizo gwa Mowaabu, ku lusozi olwolekera Yerusaalemi, ne Moleki omuzizo gw'abaana ba Amoni.\n18 Ne bagolokoka okuva mu Midiyaani ne bajja e Palani: ne batwala wamu nabo abasajja nga babaggya e Palani ne bajja e Misiri eri Falaawo kabaka w'e Misiri; oyo n'amuwa ennyumba n'amulagira ebyokulya n'amuwa ensi.\n20 Awo muganda wa Tapenesi n'amuzaalira Genubasi mutabani we Tapenesi gwe yaggira ku mabeere mu nnyumba ya Falaawo: Genubasi n'abeera mu nnyumba ya Falaawo mu batabani ba Falaawo.\n21 Awo Kadadi bwe yawulirira mu Misiri nga Dawudi yeebakidde wamu ne bajjajjaabe, era nga Yowaabu omukulu w'eggye ng'afudde, Kadadi n'agamba Falaawo nti Ka ŋŋende ntuuke mu nsi y'ewaffe.\n23 Awo Katonda n'amuyimusizaako omulabe omulala, Lezoni mutabani wa Eriyadda eyali adduse mukama we Kadadezeri kabaka w'e Zoba:\n28 Era omusajja oyo Yerobowaamu yali musajja wa maanyi omuzira: Sulemaani n'alaba omulenzi oyo nga munyiikivu, n'amutikkira emirimu gyonna egy'ennyumba ya Yusufu.\n29 Awo olwatuuka mu biro ebyo Yerobowaamu bwe yava mu Yerusaalemi, nnabbi Akiya Omusiiro n'amusanga mu kkubo; era Akiya yali ayambadde ekyambalo ekiggya; awo bombi ne baba bokka ku ttale.\n30 Akiya n'akwata ku kyambalo ekiggya kye yali ayambadde n'akiyuzaamu ebitundu kkumi na bibiri.\n33 kubanga bandese ne basinza Asutaloosi katonda omukazi ow'Abasidoni ne Kemosi katonda wa Mowaabu ne Mirukomu katonda w'abaana ba Amoni; so tebatambulidde mu makubo gange okukola ebiri mu maaso gange ebirungi n'okukwata amateeka gange n'emisango gyange nga bwe yakolanga Dawudi kitaawe.\n36 Ne mutabani we ndimuwa ekika kimu, Dawudi omuddu wange abeerenga n'ettabaaza ennaku zonna mu maaso gange mu Yerusaalemi ekibuga kye nneeroboza okuteeka omwo erinnya lyange.\n37 Era ndikutwala, naawe olifuga nga byonna bwe biriba emmeeme yo by'eryagala, era oliba kabaka wa Isiraeri.\n40 Sulemaani kyeyava asala amagezi okutta Yerobowaamu; naye Yerobowaamu n'agolokoka n'addukira mu Misiri eri Sisaki kabaka w'e Misiri, n'abeera mu Misiri okutuusa Sulemaani lwe yafa.\n1 Bassekabaka - Essuula 12\n7 Ne bamugamba nti Bw'onooyagala okuba omuddu eri abantu bano leero n'oyagala okubaweereza n'obaddamu n'obagamba ebigambo ebirungi, kale bo banaabanga abaddu bo ennaku zonna.\n14 n'abagamba ng'okuteesa kw'abalenzi bwe kwali, ng'ayogera nti Kitange yafuula ekikoligo kyammwe ekizito, naye nze ndyongera ku kikoligo kyammwe: kitange yabakangavvula na nkoba, naye nze ndibakangavvula na njaba ez'obusagwa.\n30 N'ekigambo ekyo ne kiba ekibi: kubanga abantu baagendanga okusinziza mu maaso g'emu nga bagenda e Ddaani.\n1 Bassekabaka - Essuula 13\n13 N'agamba batabani be nti Munteekere amatandiiko ku ndogoyi. Awo ne bamuteekera amatandiiko ku ndogoyi: n'agyebagala.\n18 Awo n'amugamba nti Nange ndi nnabbi nga ggwe bw'oli; era malayika aŋŋambye n'ekigambo kya Mukama nti Mukomyewo mu nnyumba yo alye ku mmere anywe amazzi. Naye ng'amulimba.\n31 Awo olwatuuka g'amaze okumuziika n'agamba batabani be nti Bwe ndimala okufa, munziikanga mu ntaana omusajja wa Katonda mw'aziikiddwa; muteekanga amagumba gange kumpi n'amagumba ge.\n32 Kubanga ekigambo kye yayogerera waggulu olw'ekigambo kya Mukama ku kyoto ekiri mu Beseri ne ku nnyumba zonna ez'ebifo ebigulumivu ebiri mu bibuga eby'e Samaliya tekirirema kutuukirira.\n33 Oluvannyuma lw'ekigambo ekyo Yerobowaamu n'atakyuka okuleka ekkubo lye ebbi, naye ne yeeyongera nate okussaawo bakabona ab'ebifo ebigulumivu ng'abaggya ku bantu bonna: buli eyayagalanga, n'amwawulanga wabeerewo bakabona b'ebifo ebigulumivu.\n1 Bassekabaka - Essuula 14\n4 Awo muka Yerobowaamu n'akola bw'atyo, n'agolokoka n'agenda e Siiro n'ajja mu nnyumba ya Akiya. Era Akiya teyayinza kulaba; kubanga amaaso ge gaali gayimbadde olw'obukadde bwe.\n5 Awo Mukama n'agamba Akiya nti Laba, muka Yerobowaamu ajja okukubuuza ebya mutabani we; kubanga alwadde: bw'oti bw'oti bw'onoomugamba: kubanga olunaatuuka bw'anaayingira, aneefuula okuba omukazi omulala.\n6 Awo olwatuuka Akiya bwe yawulira enswagiro z'ebigere bye ng'ayingira mu luggi, n'ayogera nti Yingira, ggwe muka Yerobowaamu; lwaki okwefuula okuba omulala? kubanga ntumiddwa gy'oli n'ebigambo ebizito.\n8 ne njuza mu bwakabaka nga mbuggya ku nnyumba ya Dawudi ne mbukuwa ggwe: era naye tobadde ng'omuddu wange Dawudi eyakwatanga ebiragiro byange era eyangoberera n'omutima gwe gwonna okukola ekyo kyokka ekyali mu maaso gange ekirungi;\n11 Owa Yerobowaamu anaafiiranga mu kibuga embwa zinaamulyanga; n'oyo anaafiiranga ku ttale ennyonyi ez'omu bbanga zinaamulyanga: kubanga Mukama akyogedde.\n14 Era nate Mukama alyeyimusiza kabaka wa Isiraeri alimalawo ennyumba ya Yerobowaamu ku lunaku olwo: naye njogedde ntya? kaakano kati.\n18 Isiraeri yenna ne bamuziika ne bamukungubagira; ng'ekigambo kya Mukama bwe kyali kye yayogera n'omukono gw'omuddu we Akiya nnabbi.\n19 N'ebikolwa ebirala byonna ebya Yerobowaamu bwe yalwana era bwe yafuga, laba, byawandiikibwa mu kitabo eky'eby'omu mirembe gya bassekabaka ba Isiraeri.\n20 N'ennaku Yerobowaamu ze yafugira zaali emyaka abiri mu ebiri: ne yeebakira wamu ne bajjajjaabe, Nadabu mutabani we n'afuga mu kifo kye.\n21 Awo Lekobowaamu mutabani wa Sulemaani n'afuga mu Yuda. Lekobowaamu yali yaakamaze emyaka ana mu gumu bwe yalya obwakabaka, n'afugira emyaka kkumi na musanvu mu Yerusaalemi, ekibuga Mukama kye yeeroboza mu bika byonna ebya Isiraeri okuteeka omwo erinnya lye: n'erinnya lya nnyina lyali Naama Omwamoni.\n22 Yuda n'akola ekyali mu maaso ga Mukama ekibi; ne bamukwasa obuggya olw'ebibi byabwe bye baakola okusinga byonna bajjajjaabwe bye baakola.\n25 Awo olwatuuka mu mwaka ogw'okutaano ogwa kabaka Lekobowaamu Sisaki kabaka w'e Misiri n'ayambuka okulumba Yerusaalemi:\n1 Bassekabaka - Essuula 15\n3 N'atambulira mu bibi byonna ebya kitaawe bye yakola okumusooka: n'omutima gwe tegwatuukirira eri Mukama Katonda we ng'omutima gwa Dawudi kitaawe.\n6 Awo waabangawo entalo eri Lekobowaamu ne Yerobowaamu ennaku zonna ez'obulamu bwe.\n8 Abiyaamu ne yeebakira wamu ne bajjajjaabe: ne bamuziika mu kibuga kya Dawudi: Asa mutabani we n'afuga mu kifo kye.\n10 N'afugira emyaka ana mu gumu mu Yerusaalemi: ne nnyina erinnya lye lyali Maaka muwala wa Abisalomu.\n14 Naye ebifo ebigulumivu tebyaggibwawo: naye omutima gwa Asa gwatuukirira eri Mukama ennaku ze zonna.\n15 N'ayingiza mu nnyumba ya Mukama ebintu kitaawe bye yawonga n'ebintu bye yawonga ye yennyini, effeeza n'ezaabu n'ebintu.\n18 Awo Asa n'addira effeeza yonna n'ezaabu eyali esigadde mu by'obugagga eby'omu nnyumba ya Mukama n'eby'obugagga eby'omu nnyumba ya kabaka n'abikwasa mu mikono gy'abaddu be: kabaka Asa n'abiweereza Benikadadi mutabani wa Tabulimmoni mutabani wa Keziyoni kabaka w'e Busuuli eyabeeranga e Ddamasiko, ng'ayogera nti\n19 Waliwo endagaano eri nze naawe, eri kitange ne kitaawo: laba, nkuweerezza ekirabo kya ffeeza n'ezaabu; genda omenye endagaano yo eri Baasa kabaka wa Isiraeri anveeko.\n34 N'akola ebyali mu maaso ga Mukama ebibi n'atambulira mu kkubo lya Yerobowaamu ne mu kwonoona kwe kwe yayonoonyesa Isiraeri.\n1 Bassekabaka - Essuula 16\n1 Awo ekigambo kya Mukama ne kimujjira Yeeku mutabani wa Kanani ku Baasa nga kyogera\n2 nti Kubanga nakugulumiza nga nkuggya mu nfuufu ne nkufuula omukulu w'abantu bange Isiraeri; naawe otambulidde mu kkubo lya Yerobowaamu n’oyonoonyesa abantu bange Isiraeri okunsunguwaza n'ebibi byabwe;\n13 olw'ebibi byonna ebya Baasa, n'ebibi bya Era mutabani we bye bayonoona era bye bayonoonyesa Isiraeri, okusunguwaza Mukama Katonda wa Isiraeri n'ebirerya byabwe.\n15 Mu mwaka ogw'amakumi abiri mu musanvu ogwa Asa kabaka wa Yuda Zimuli n'afugira ennaku musanvu e Tiruza. Era abantu baali basiisidde okulwana ne Gibbesoni eky'Abafirisuuti.\n33 Akabu n'akola Baaseri; Akabu ne yeeyongera nate okukola eby'okusunguwaza Mukama Katonda wa Isiraeri okusinga bakabaka bonna aba Isiraeri abaamusooka.\n1 Bassekabaka - Essuula 17\n6 Awo bannamuŋŋoona ne bamuleeteranga emmere n'ennyama enkya, n'emmere n'ennyama akawungeezi; n'anywanga mu kagga.\n15 Awo n'agenda n'akola nga Eriya bw'ayogedde: omukazi naye n'ennyumba ye ne baliira ennaku nnyingi.\n23 Awo Eriya n'addira omwana n'amuserengesa ng'amuggya mu kisenge n'amuleeta mu nnyumba n'amuwa nnyina: Eriya n'ayogera nti Laba, omwana wo mulamu.\n1 Bassekabaka - Essuula 18\n3 Awo Akabu n'ayita Obadiya eyali saabakaaki. (Era Obadiya yatya nnyo Mukama:\n9 N'ayogera nti Nnyonoonye mu ki, n'oyagala okuwaayo omuddu wo mu mukono gwa Akabu okunzita?\n19 Kale nno tuma okuŋŋaanyize gye ndi Isiraeri yenna ku lusozi Kalumeeri ne bannabbi ba Baali ebikumi bina mu ataano ne bannabbi ba Baaseri ebikumi bina abalya ku mmeeza ya Yezeberi.\n20 Awo Akabu n'atumira abaana ba Isiraeri bonna n'akuŋŋaanyiza bannabbi ku lusozi Kalumeeri.\n22 Awo Eriya n'agamba abantu nti Nze nzekka nze nsigaddewo nnabbi wa Mukama; naye bannabbi ba Baali abasajja ebikumi bina mu ataano.\n27 Awo olwatuuka mu ttuntu Eriya n'abaduulira n'ayogera nti Mwogerere waggulu: kubanga katonda; oba afumiitiriza oba akyamye oba ali mu lugendo oba mpozzi yeebase, kigwanidde okumuzuukusa.\n34 Awo n'ayogera nti Mukole bwe mutyo omulundi ogw'okubiri; ne bakola bwe batyo omulundi ogw'okubiri. N'ayogera nti Mukole bwe mutyo omulundi ogw'okusatu; ne bakola bwe batyo omulundi ogw'okusatu.\n1 Bassekabaka - Essuula 19\n11 N'ayogera nti Fuluma oyimirire ku lusozi mu maaso ga Mukama. Kale, laba, Mukama n'ayitawo, embuyaga nnyingi ez'amaanyi ne zimenya ensozi ne zaasa enjazi mu maaso ga Mukama; naye Mukama nga tali mu mbuyaga: awo oluvannyuma lw'embuyaga kikankano kya nsi; naye Mukama nga tali mu kikankano ky'ensi:\n14 N'ayogera nti Nkwatiddwa obuggya bungi ku lwa Mukama Katonda ow'eggye; kubanga abaana ba Isiraeri balese endagaano yo; basudde ebyoto byo, era basse bannabbi bo n'ekitala; nange, nze nzekka, nze nsigaddewo; n'obulamu bwange babunoonya okubuggyawo.\n1 Bassekabaka - Essuula 20\n3 Effeeza yo n'ezaabu yo yange; ne bakazi bo nabo n'abaana bo, abasinga obulungi, bange.\n5 Awo ababaka ne bakomawo ne boogera nti Bw'atyo bw'ayogera Benikadadi nti Okutuma nakutumira nga njogera nti Oliwaayo gye ndi effeeza yo n'ezaabu yo ne bakazi bo n'abaana bo;\n9 Kyeyava agamba ababaka ba Benikadadi nti Gamba mukama wange kabaka nti Byonna bye wasookerako okutumira omuddu wo ndibikola: naye kino siyinza kukikola. Ababaka ne bagenda ne bamuddiza ebigambo.\n10 Awo Benikadadi n'amutumira n'ayogera nti Bakatonda bankole bwe batyo n'okukirawo, enfuufu ey'e Samaliya bw'eribuna abantu bonna abangoberera okuba embatu.\n11 Awo kabaka wa Isiraeri n'addamu n'ayogera nti Mumugambe nti Eyeesiba ebyokulwanyisa bye aleme okwenyumiriza ng'oyo abyesumulula.\n13 Kale, laba, nnabbi n'asemberera Akabu kabaka wa Isiraeri, n'ayogera nti Bw'atyo bw'ayogera Mukama nti Olabye ekibiina kino kyonna ekinene? laba, naakigabula mu mukono gwo leero; naawe onoomanya nga nze Mukama.\n15 Awo n'ayolesa abalenzi ab'abakulu b'amasaza, ne baba ebikumi bibiri mu asatu mu babiri: awo oluvannyuma lwabwe n'ayolesa abantu bonna, abaana ba Isiraeri bonna, ke kasanvu.\n17 Awo abalenzi ab'abakulu b'amasaza be baasooka okutabaala; Benikadadi n'atuma, ne bamubuulira nti Waliwo abasaja abafulumye mu Samaliya.\n20 Ne batta buli muntu musajja we; Abasuuli ne badduka, Isiraeri ne babagoberera: Benikadadi kabaka w'e Busuuli n'awonera ku mbalaasi wamu n'abeebagala embalaasi.\n21 Awo kabaka wa Isiraeri n'afuluma n'akuba embalaasi n'amagaali, n'atta Abasuuli olutta lunene.\n29 Awo ne basiisira nga basulaganako ne bamala ennaku musanvu. Awo olwatuuka ku lunaku olw'omusanvu ne balumbagana; abaana ba Isiraeri ne batta ku Basuuli abasajja abatambula n'ebigere kasiriivu ku lunaku lumu.\n41 Awo n'ayanguwa n'aggya ekiremba ku maaso ge; kabaka wa Isiraeri n'amutegeera nga wa ku bannabbi.\n42 N'amugamba nti Bw'atyo bw'ayogera Mukama nti Kubanga wata omusajja ow'ekiwe gye ndi okuva mu mukono gwo, obulamu bwo kyebuliva bubeera mu kifo ky'obulamu bwe, n'abantu bo baliba mu kifo ky'abantu be.\n1 Bassekabaka - Essuula 21\n1 Awo olwatuuka oluvannyuma lw'ebyo Nabosi Omuyezuleeri yalina olusuku olw'emizabbibu olwali mu Yezuleeri kumpi n'olubiri lwa Akabu kabaka w'e Samaliya.\n6 N'amugamba nti Kubanga njogedde ne Nabosi Omuyezuleeri ne mmugamba nti Mpa olusuku lwo olw'emizabbibu olw'ebintu; oba bw'onoosiima, ndikuwa olusuku olw'emizabbibu olulala mu kifo kyalwo: n'addamu nti Sijja kukuwa lusuku lwange olw'emizabbibu.\n8 Awo n'awandiika ebbaluwa mu linnya lya Akabu, n'azissaako akabonero ke, n'aweereza ebbaluwa abakadde n'abakungu abaali mu kibuga kye era abaatuula awali Nabosi.\n16 Awo olwatuuka Akabu bwe yawulira Nabosi ng'afudde, awo Akabu n'agolokoka okuserengeta mu lusuku olw'emizabbibu olwa Nabosi Omuyezuleeri okululya.\n24 Owa Akabu anaafiiranga mu kibuga embwa zinaamulyanga; n’oyo anaafiiranga ku ttale ennyonyi ez'omu bbanga zinaamulyanga,\n29 Olaba Akabu bwe yeetoowaza mu maaso gange? kubanga yeetoowaza mu maaso gange, sirireeta kabi ako ku mirembe gye: naye ku mirembe ya mutabani we bwe ndireeta akabi ako ku nnyumba ye.


Bukedde Online - Ebyaliwo abatujju lwe batta abantu 76\n‘Mmaze emyaka 49 nga sisalako nviiri, nkungubagira...\nBw’ofumba nga balo tomwanjudde oyinza okuviiramu...\nWAAYITAWO wiiki emu nga bbomu zimaze okutta abantu, poliisi n’ekwata Ali Isa Senkumba 19. Ono baamukwatira Kenya ne bamuzza mu Uganda.\nBakaawonaawo nga basobeddwa oluvannyuma lwa bbomu okutta abantu e Lugogo.\nYakkiriza nti yali akolagana ne al Shabaab. Kitaawe Abdallah Muyingo yali abeera Makindye ng’avuga kagaali ka bodaboda ku luguudo lwa Kafumbe Mukasa ate nnyina yali abeera Nabbingo.\nSenkumba yategeeza nti bbomu zino baazikukusa kuva Somalia, zaali 8 kyokka baatulisaako 4 ezisigadde tewali yamanya mayitire gaazo.\nMuyingo yategeeza nti mutabaniwe yali amaze emyezi 10 e Kenya kyokka nga tamanyi ky’akolayo. Yaddamu okumuwuliza nga bamukutte era Senkumba yategeeza nti aba al Shabaab baali batendeka abavubuka bangi.\nJuly 30, 2010: Kkooti y’e Nakawa yasomera abasajja basatu; Idris Magondo ng’olumu yeeyita Christopher Magondu, Hussein Hassan Agad ne Muhammed Adam Abdow emisango 89 n’ebasindika ku limanda e Luzira.\nMagondo baamusomera emisango nabwatuka n’aseka, munnansi wa Kenya yali akolera mu kkampuni ya Flexible Trading e Nairobi.\nAbdow yali abeera Tawa Mukuen e Kenya ate Agad yali asomesa ddiini ya Busiraamu.\nENGERI GYE BAALUKA OLUKWE :\nJuly 30, 2010: Eyali akulira ekitongole ky’amagye ekikessi, James Mugira yalaga abaamawulire abavubuka abannyonnyola engeri gye baalukamu olukwe lw’okutega bbomu ezatta abantu.\nIssa Luyima yategeeza nti ye yasooka okutambuza Absomaali ne balambula ebifo eby’enjawulo ebisanyukirwamu mu Kampala balondeko kye baagala okutegamu bbomu.\nYannyonnyola nga bwe yalambuza Munnakenya ekifo kya Ethiopian Village Restaurant e Kabalagala eyatuukiriza misoni y’okutega bbomu ku lwa July 11 era ye yafiiramu.\nLuyima yagamba nti ye yatwala bbomu ku Makindye House era ye yalina okunyiga essimu eginasula kyokka kyalema n’etatulika era abeebyokwerinda baagizuula oluvannyuma ne bagiggyayo.\nYagamba nti baatambulira ku bodaboda okuva e Namasuba nga bbomu eri mu kisawo, baali bagitaddemu essimu gye baalina okukuba ekankane enasule bbomu eno.\nYategeeza nti bino byonna baabimutendekera mu kibinja kya Foreign Fighters Camp e Somalia.\nEdrisa Nsubuga yanyumya bwe baatulisa ez’e Lugogo:\nNatuukawo nga bukyali ne mpummuza ekisawo wansi w’emmeeza. Nalinda Omusomali eyali asigadde ebweru nga ndaba tayingira kyokka ng’obudde buyita naye yali atidde okuyita ku mulyango nga yeekengedde abaserikale.\nOluvannyuma yafuna omwagaanya nga waliwo abakazi abalwana n’awagaanya n’ayingira era ye bbomu eyiye yali agyesibye.\nYandaga essaawa ng’antegeeza nti ku 5:15 nze ne nkitegeera nti we twalina okutulisiza.\nObudde olwatuuka ye n’atulisa eyiye, abantu nga badduka nange nanyiga essimu bbomu eyookubiri n’etulika, essimu nagisuula mu kaabuyonjo.\nYaddamu okubinnyonnyola Omulamuzi. Issa Luyima yategeeza nti yatendekerwa Somalia kyokka mu buto yasomera Kawempe High School n’akolerako ku Kampala International yunivasite era yabeerako e Nakulabye.\nYe Muhammed Mugisha kw’olwo yategeeza nti baamukwatira Kenya kyokka nga baluka olukwe lw’okukuba e Kampala yasooka kufuna nnyumba e Nakulabye we baalina okutegekera olukwe kyokka bwe yategeeza bakama be mu al-Shabaab ne beekengera kubanga ku muliraano waali wasulawo abaserikale.\nBaasalawo okukyusa ne badda e Namasuba gye baapangisa ennyumba ne basinziira awo.\nYannyonnyola nti ekiseera ekyo baali bakulirwa mukama waabwe, Abu Zubair owa al-Shabaab ng’abeera Somalia.\nOMUPOLIISI YALEETA EMITWE GY’ABANTU MU KKOOTI:\nOludda oluwaabi ku bajulizi be lwaleeta mu kkooti kwe kuli omupoliisi ASP Charles Aluma, eyawuniikiriza kkooti bwe yatuuka n’ategeeza nti ku bizibiti by’alina kuliko emitwe gy’abantu ebiri abateeberezebwa nti baali batujju.\nYannyonnyola nti abantu abaafa bonna abenganda zaabwe baanona emirambo ne bagenda ne bagiziika kyokka gino emitwe gyabulako agirondoola.\nBwe yali agiggyamu kkooti n’egaana okugiraga mu lujjudde okwewala ensisi n’okutiisa abantu, omulamuzi n’alagira bagira bagitereka mu ggwanika e Mulago.\nOmuserikale omulala eyawa obujulizi ye Prossy Namukasa eyali akulira okunoonyereza ku poliisi e Kabalagala etwala awali Ethiopian Village. Nalaba emirambo mingi nga gisaasaanidde ekitundu ne mbalako 15.\nEnnyama y’abantu yali esaasaanidde ekitundu kyonna ne tugironda nga tussa mu kiveera mwe twagitwalira mu ggwanika. Nalonda emitwe gy’abantu 2 nga givulubanye omusaayi ne ngiweereza ku ggwanika era bagireese mu kkooti.\nBernard Tagoya, naye mujulizi eyajja mu kkooti n’ategeeza nti okusinziira ku nsisi gye yafuna takyalya nnyama. Abantu babiri baamufiira mu ngalo okwali omukazi gwe yali agezaako okusitula bamutwale mu ddwaaliro n’akutuka, n’omusajja eyali ayambadde essaati enjeru nga teriiko mikono.\n“Bwe ntuuka mu kifo ekirimu abantu abangi nga ku ppaaka ya takisi mu Kampala nneekanga ne ntandika okukankana.” Ekitongole kya Amerika ekikessi (FBI) nakyo kyaleese obujulizi mu musango guno, kyokka lwe bazze mu kkooti ebyokwerinda byanywezeddwa nnyo ku kkooti.\nEkyabadde ku kkooti mu musango gw’abatujju\nAbalumiriza Sheikh Mwanje okutta bba wa Maama Fiina batidde okujja mu kkooti


Bukedde Online - Abagambibwa okutta abasipesulo batandise okuwoza\nPoliisi erwanaganyen’abasuubuzi b’okuNalule...\nABAGAMBIBWA okutta abavuzi ba sipesulo mu Kampala baleeteddwa mu kkooti Enkulu wakati mu bukuumi obwamaanyi. Ku bavunaanibwa kuliko Anatoli Mugisha, Calvin Owino, Julius Musisi, Charles Lutaaya ne muganzi we Aidah Nanozi nga bano baleeteddwa mu maaso g’omulamuzi wa kkooti Enkulu Jane Frances Abodo era omusango gwabwe ne gutandika okuwulirwa.\nOludda oluwaabi luleese abajulizi bana nga ku bano basatu be baawadde obujulizi nga kuno kubaddeko Asuman Kato owa UPDF, Edward Mukholi omuserikale wa poliisi, Badru Nyombi eyali akola ne Ahmed Ssebagala eyali omuvuzi wa takisi mu Kampala eyapagisibwa ne bamuttira e Lwamata mu Kiboga.\nOmujulizi owookuna eyali akulira okunoonyereza ku buzzi bw’emisango ku poliisi y’e Nateete Asp. Mutatina teyalabiseeko wabula puliida w’oludda oluwaabi, Fatiya Nakafeero yategeezezza omulamuzi nti, Mutatina alina emirimu gye yagendako e Somalia nga mu kiseera kino kizibu okumufuna.\nAbakwate bano beegaana omusango ogubavunaanibwa ogw’okutta omuntu ssaako n’obubbi.Basooka okuleetebwa mu kkooti nga March 18, ne beegaana omusango guno. Bano bavunaanibwa okutta Ahmed Ssebagala eyali omuvuzi wa takisi ku siteegi y’e Busega, Noordeen Nsubuga eyali omuvuzi wa sipesulo ku siteegi y’e Nateete ne bamutwalako emmotoka nnamba UAL 676J ne Charles Matovu gwe battira e Mityana ssaako n’okubba emmotoka zaabwe ng’omusango baaguzza mu 2016.\nMugisha, Calvin Owino


Mengo etongozza ekitabo Ettoffaali - StaDailyNews\nHome Luganda Agaakuno Mengo etongozza ekitabo Ettoffaali\nMengo etongozza ekitabo Ettoffaali\nEyaliko omumyuka wa Katikkiro era Minisita wa Ssaabasajja Kabaka eyawummula, Owek Ambassador Emmanuel Ssendawula atongozza ekitabo “ETTOFFAALI” ekyawandiikibwa Katikkiro Charles Peter Mayiga nga kiraga ebyaliwo mu kiseera weyatabaala Obuganda okusonda ettoffaali ery’okuzimba Buganda mu ngeri ez’enjawulo.\nBwabadde atongoza, Owek Ssendawula agambye nti Ettoffaali lisobola okuwanirira ensonga y’okuzimba eddwaliro kubanga abantu balyagala nnyo olwembeera yebyobulamu embi mu ggwanga. Ategeezezza nti bwotunuulira ebyakolebwa mu nsimbi ezaava mu ttoffaali kiragira ddala nti nekaweefube w’okuzimba eddwaliro nga tuyita mu nkola yeemu kisobokera ddala.\nYe Katikkiro agambye nti ettoffaali lyali litegeeza kwerwanako ng’abaganda okusobola okudda ku ntikko.\nSsentebe wa Buganda Twezimbe Omuk. John Fred Kiyimba Freeman agambye nti ettoffaali lyaleetawo obumu, okwegatta n’okulaakulana mu bantu ba Buganda.\nOmukolo gwetabiddwako, Abamyuka ba Katikkiro, Omukubiriza w’Olukiiko lwa Buganda n’omumyukawe, Baminisita ba Kabaka, abakiise ku lukiiko lwa Buganda Twezimbe, Abaami ba Kabaka n’abakungu mu biti ebyenjawulo.\nPrevious articleWadada awangudde e Tanzania\nNext articleEmisinde: Bakafulu ba Uganda bagenze Monaco


Ephesians 3 NIV – Abaefeso 3 LCB | Biblica\nEphesians 3 NIV – Abaefeso 3 LCB\nOmulimu gwa Pawulo mu Baamawanga\n13:1 Bik 23:18; Bef 4:1Nze Pawulo, Kristo Yesu yanfuula omusibe we, nsobole okuyamba mmwe Abaamawanga.\n23:2 Bak 1:25Mwawulira ekisa kya Katonda kye naweebwa okubayamba. 33:3 a Bar 16:25 b 1Ko 2:10Nga bwe nasooka okubawandiikira mu bimpimpi, Katonda alina okubikkulirwa okw’ekyama kwe yandaga. 43:4 2Ko 11:6Bwe munaasoma ebbaluwa eno mujja kusobola okutegeera ebyo bye mmanyi ku kyama kya Kristo. 53:5 Bar 16:26Mu biro eby’edda, tewali yali amanyi kyama ekyo okutuusa Omwoyo wa Katonda bw’akibikkulidde abatume be abatukuvu ne bannabbi. 63:6 a Bag 3:29 b Bef 2:15, 16Kino kye kyama kye njogerako: olw’enjiri ya Kristo, Abaamawanga balisikira wamu ne Isirayiri ekyo Katonda kye yasuubiza, era baliba omubiri gumu, era ne bagabanira wamu ekisuubizo ekyo mu Kristo Yesu.\n73:7 a 1Ko 3:5 b Bef 1:19Nafuuka omuweereza w’enjiri eyo olw’ekirabo eky’ekisa kya Katonda kye naweebwa, Katonda ng’akolera mu maanyi ge. 83:8 1Ko 15:9Newaakubadde nga nze nsembayo wansi mu batukuvu bonna, naweebwa ekisa ekyo, okubuulira Abaamawanga emikisa egiri mu Kristo egitageraageraganyizika. 93:9 Bar 16:25Katonda eyatonda ebintu byonna yayagala nnyambe buli muntu okutegeera ebyekyama ebyali bikwekeddwa mu Katonda. 103:10 a 1Ko 2:7 b 1Pe 1:12 c Bef 1:21Katonda yakigenderera atyo, ng’ayita mu kkanisa, alyoke yeeyoleke eri amaanyi n’obuyinza ebiri mu nsi ey’omwoyo eya waggulu, ng’abalaga nga bw’alina amagezi amangi ag’ebika eby’enjawulo. 11Katonda yakola bw’atyo ng’enteekateeka ye ey’emirembe n’emirembe bw’eri, gye yatuukiriza mu ebyo byonna Kristo Yesu Mukama waffe bye yakola. 123:12 a Bef 2:18 b Beb 4:16Kristo atuwa obuvumu n’obugumu, tulyoke tusembere mu maaso ga Katonda olw’okukkiriza nga tetutya. 13Kyenva mbeegayirira muleme kuterebuka olw’okubonaabona kwange ku lwammwe, kubanga ekyo kibaleetera kitiibwa.\nOkwagala kwa Kristo\n143:14 Baf 2:10Nfukaamirira Kitaffe, 15ebika byonna eby’omu ggulu n’eby’oku nsi mwe biggya obulamu. 163:16 a Bak 1:11 b Bar 7:22Nsaba Katonda oyo akola eby’ekitalo era agulumizibwa, agumyenga era anywezenga omuntu wammwe ow’omunda, olw’Omwoyo we, 173:17 a Yk 14:23 b Bak 1:23Kristo alyoke abeerenga mu mitima gyammwe olw’okukkiriza kwammwe. Mbasabira mubeerenga n’emirandira mu kwagala nga mukunywereddemu, 183:18 Yob 11:8, 9mulyoke mubeerenga n’amaanyi awamu n’abatukuvu bonna, okusobola okutegeera obugazi, n’obuwanvu, n’obugulumivu n’okukka wansi ebiri mu kwagala kwa Kristo. 193:19 a Bak 2:10 b Bef 1:23Njagala mutegeere okwagala kwa Kristo okusukkiridde okutegeera kwonna, mulyoke musobole okutegeerera ddala Katonda bw’ali.\n203:20 Bar 16:25Kaakano nsaba nti oyo akola ebintu byonna okusinga byonna bye tusaba, ne bye tulowooza, ng’amaanyi ge bwe gali agakolera mu ffe, 213:21 Bar 11:36agulumizibwenga mu Kkanisa ne mu Kristo Yesu, emirembe n’emirembe. Amiina.\nLCB : Abaefeso 3


Bukedde Online - Obubaka bwa Kabaka obwa Ssekukkulu\nObubaka bwa Kabaka obwa Ssekukkulu\nOmwaka guno gubadde muzibu mu byenfuna -...\nKabaka alagidde: 'Ekiseera kituuse Abaganda...\nKABAKA Ronald Muwenda Mutebi II agambye nti Obwakabaka bukyalina okusomoozebwa kw’Olubiri lw’e Mmengo saako okumalirizibwa kw’Amasiro g’e Kasubi bw'atyo n'ategeeza nti bigenda kussibwako essira omwaka ogujja.\nKabaka ng'ayogera eri Abaami b'amasaza ga Buganda nabakubiriza okubeerako Pulojekiti ez'enjawulo mu masaza gaabwe ago ate n'okuwa Abavubuka obuvunanyizibwa mu masaza ago.\nBino biri mu bubaka bwe obw’amazaalibwa ga Yesu nga obwafulumiziddwa ku Lwomukaaga December 23, 2017 nayongera okukubiriza abantu be okusomesa abaana, okubeera abayonjo, ab’empisa era abantu balamu nga bewala emizze ng’obuli bw’enguzi n’obulyake, okussinganamu ekitiibwa n’okukomya okutyoboola eddembe ly’Obuntu.\n“Tukyalina okusoomozebwa ku mbeera y’Olubiri lw’e Mmengo. Ensonga eno ejja kukwatibwaako n’amaanyi wamu n’obwegendereza omwaka ogujja. Amasiro g’e Kasubi nago tusuubidde nti ganaggwa mu kiseera ekitali kyewala,” Kabaka bweyagambye mu bubaka bwe.\nEkiwandiiko kino ekyafulumiziddwa Munnamawulire we, Sam Dick Kasolo, Kabaka yayongedde nalagira buli kitongole ky’Obwakabaka okutuukiriza ebikisuubirwamu nga buli muwereeza akola n’amaanyi ge gonna okulaba ng’eggwanika liyingiza ensimbi ezinayamba okutuukiriza enkulakulana gyebagenderera saako n’okusikkiriza Bamusigansimbi okubegattako okutumbula ebyenfuna.\n“Nga mwenna bwemumanyi, omwaka guno tusimbye essira ku kukalattira abasajja n’abalenzi okuba abasaale mu kulwanyisa akawuka n’obulwadde bwa siriimu. Engabo tujja kwongera okugirumisa amannyo okutuusa nga Mukenenya akenderedde ddala, sinakindi, ng’alinyiddwa ku nfeete. Twandyagadde muwulirizze ebyo byetubagamba,” Kabaka bwe yayongedde okukuutira abantu be ku nsonga y’obulamu eno.\n“ Olukiiko lwa Buganda olukulu nga lukolaganira wamu n’Akakiiko akafuzi, luyisizza ebiteeso bingi n’okubangawo enkola ennungamu enegobererwa Obwakabaka mu mirimu emitongole. Tuwagira era twagala enkola eyo egobererwe.”\nKabaka yasasidde abantu be bonna abafunye ebizibu ebitali byangeri zino naddala abo abafiriddwa era naalagira abantu be abalina obusoboozi okufubanga okuwandiika ebitabo ebikwata ku byebayiseemu, bisobole okweyambisibwa ab’emirembe egiriddirira.\nKatikkiro asoomoozezza Stanly Ntangali ku lulimi oluganda


BIZUUSE! Kiikino ekiviiriddeko Pasita Yiga Abizaayo okufa amangu, abakyala mu kkanisa babyogedde wakati mu maziga - Galaxy FM 100.2\nEkiyongobero kibuutikidde eggwanga n’okusingira ddala abalokole wansi w’ekkanisa ya Revival Christian Church e Kawaala oluvanyuma lwa Pasita Yiga Augustine Abizaayo okufa mu kiro ekikesezza olwaleero ku Lwokubiri.\nPasita Yiga aludde ng’atawanyizibwa obulwadde obw’enjawulo omuli ensigo, ekibumba, puleesa ne Alusa era okuva sabiti ewedde abadde assizza ku byuma mu ddwaaliro e Nsambya.\nOluvanyuma lwa Pasita Yiga okufa, abamu ku bannayuganda bawadde ensonga ez’enjawulo ezigambibwa nti y’emu ku nsonga lwaki afudde mangu.\nSsemakula omu ku baludde nga basabira mu kkanisa e Kawaala agamba nti Pasita Yiga kirabika aludde nga mulwadde kuba okuva lwe yakomawo e South Afrika, abadde mugonvu nnyo nga bw’atereeramu katono ate n’addamu okunafuwa.\nAte omukyala Juliet agamba nti oluvanyuma lwa Pasita Yiga okusibwa mu kkomera okumala omwezi mulamba lw’okugamba nti mu Uganda temuli Covid-19 mu Gwokuna, 2020, omubiri gweyongera okunafuwa olw’obulwadde obumutawaanya ate abadde alina ennyo ebirowoozo.\nNalwadda nga ye mutuuze we Kawaala agamba nti wadde abantu bayinza okutya okwogera, naye Pasita Yiga kirabika abadde mulwadde wa siriimu kyokka alabika abadde tali ku ddagala olw’okutya okuswala. Agamba nti abantu okutya okuswala okutandika eddagala kyongera okunafuwa omubiri, ekivaako okufa amangu.\nStella nga ye mutuuze e Kawempe agamba nti Pasita Yiga abadde musajja mulwadde wa Alusa kyokka olw’okuba abadde musajja mukkiriza, abadde asiiba era wadde afudde, tewali kubusabuusa kwonna agenze eri Omutonzi we.


Bukedde Online - Putin asuubizza okuyamba Uganda mu bya tekinologiya\nPutin asuubizza okuyamba Uganda mu bya tekinologiya\nEyazaalibwa nga talina busajja bamupanze...\nPULEZIDENTI wa Russia, Vladimir Putin, akubagizza Uganda olw’okufiirwa abantu abasoba mu 46 abaabuutikiddwa ettaka e Bugisu.\nMu ngeri y’emu Pulezidenti Museveni ayise Abarussia okuleeta wano ssente bakole bizinensi n’abasuubiza okubafunira ettaka n’okubasonyiwa emisolo.\nRussia nayo esiimye KCCA olw’okukkiriza okutuuma olumu ku nguudo z’omu Kampala, Yuri Gagarin, ng’ono ye muntu eyasooka okubuukira mu kizungirizi n’atumbiira mu bwengula okumala eddakiika 108 mu 1961. Yali Murussia.\nObubaka bwa Putin obwakwasidwa Pulezidenti Museveni era bwetikkiddwa omumyuka wa minisita avunaanyizibwa ku nsonga za tekinoligiya n’ebyamawulire, Alexey Volin.\nKu mukolo ogwabadde mu maka g’Obwapulezidenti e Nakasero, Russia ne Uganda kwe baateeredde emikono ku ndagaano y’enkolagana y’amawanga gombi mu bya tekinologiya n’empuliziganya.\nMinisita w’ebyamawulire Frank Tumwebaze ye yataddeko omukono ku lwa Uganda.\nEnkolagana egenda kubeera mu bya leediyo, okunoonyereza n’okutendeka abakugu mu tekinoligiya, okukwanaganya ebikwata ku biwandiiko bya gavumenti, okugabira abatuuze kaadi za densite z'eggwanga n’ebyobulamu.\nVolin, era y’omu ku bakulira enkolagana ya Uganda ne Russia mu by’enfuna ne ssayansi yagambye nti Russia ng’eyita mu kitebe kyayo wano yataddewo ekifo amakampuni gaayo agaagala okuleeta ssente mu Uganda we gayinza okuyambibwa.\nMinisita w’eggwanga ow’ensonga z’ebweru Okello Oryem yagambye nti gavumenti zombi zitaddewo ekiseera endagaano z’enkolagana ze zikola we zirina okussibwa mu nkola.\nOmubaka wa Russia mu Uganda, Alexander Polyakov yabaddewo.


1 Bassekabaka 20 | Bayibuli ey'Oku Mukutu Gwaffe Ogwa Intaneeti | New World Translation\n1 Bassekabaka 20:1-43\nAbasuuli balwana ne Akabu (1-12)\nAkabu awangula Abasuuli (13-34)\nObunnabbi obukwata ku Akabu (35-43)\n20 Awo Kabaka Beni-kadadi+ owa Busuuli+ n’akuŋŋaanya eggye lye lyonna ne bakabaka 32 n’embalaasi zaabwe n’amagaali gaabwe, n’ayambuka n’azingiza+ Samaliya+ n’akirwanyisa. 2 N’atumira Kabaka Akabu+ owa Isirayiri ababaka mu kibuga okumugamba nti: “Bw’ati Beni-kadadi bw’agamba nti, 3 ‘Ffeeza wo ne zzaabu wo byange, era bakazi bo n’abaana bo abasinga okulabika obulungi bange.’” 4 Awo kabaka wa Isirayiri n’amuddamu nti: “Mukama wange kabaka, nze ndi wuwo ne byonna bye nnina bibyo, nga bw’ogambye.”+ 5 Oluvannyuma ababaka ne bakomawo ne bagamba nti: “Bw’ati Beni-kadadi bw’agamba, ‘Nnakuweereza obubaka obugamba nti: “Ojja kumpa ffeeza wo ne zzaabu wo ne bakazi bo n’abaana bo.” 6 Naye enkya mu kiseera nga kino, nja kukutumira abaweereza bange baaze ennyumba yo n’ennyumba z’abaweereza bo, era ebintu byo byonna eby’omuwendo bajja kubitwala.’” 7 Awo kabaka wa Isirayiri n’ayita abakadde bonna ab’omu nsi eyo n’abagamba nti: “Mulabe era mutegeere nti omusajja ono amaliridde okutukolako akabi, kubanga yandagira mmuwe bakazi bange n’abaana bange ne ffeeza wange ne zzaabu wange, era saagaana.” 8 Awo abakadde bonna n’abantu bonna ne bamugamba nti: “Tomugondera, era tokola ekyo ky’agambye.” 9 N’agamba ababaka ba Beni-kadadi nti: “Mugambe mukama wange kabaka nti, ‘Byonna bye wasooka okulagira omuweereza wo okukuwa, nja kubikuwa; naye kino sisobola kukikola.’” Awo ababaka ne baddayo ne babuulira Beni-kadadi. 10 Beni-kadadi n’amutumira ababaka n’amugamba nti: “Bakatonda bambonereze nnyo era bongere ku kibonerezo kyange, enfuufu y’e Samaliya bw’eneemala abantu bonna abangoberera buli omu n’afunako olubatu!” 11 Awo kabaka wa Isirayiri n’addamu nti: “Mumugambe nti, ‘Ng’olutalo terunnaba kutandika teweewaana ng’amaze okuluwangula.’”+ 12 Olwawulira ebigambo ebyo nga ye ne bakabaka abalala bali mu weema* zaabwe banywa omwenge, n’agamba abaweereza be nti: “Mweteeketeeke okulumba!” Ne beeteekateeka okulumba ekibuga. 13 Awo ne wabaawo nnabbi eyatuukirira Akabu+ kabaka wa Isirayiri n’amugamba nti: “Bw’ati Yakuwa bw’agamba, ‘Olabye ekibiina ky’abantu ekyo kyonna ekinene? Ŋŋenda kukiwaayo mu mukono gwo olwa leero, olyoke omanye nga nze Yakuwa.’”+ 14 Akabu n’amubuuza nti: “Ani gw’anaakozesa?” N’amuddamu nti: “Bw’ati Yakuwa bw’agamba, ‘Nja kukozesa abaweereza b’abaami b’amasaza.’” Era n’abuuza nti: “Ani anaatandika olutalo?” N’amuddamu nti: “Ggwe!” 15 Awo Akabu n’abala abaweereza b’abaami b’amasaza, era baali 232; oluvannyuma n’abala abasajja bonna Abayisirayiri, era baali 7,000. 16 Awo ne bafuluma mu kibuga mu ttuntu nga Beni-kadadi ali mu weema* yeekatankira omwenge ne bakabaka 32 abaali bamuyamba. 17 Abaweereza b’abaami b’amasaza bwe baafuluma mu kibuga, Beni-kadadi n’atuma ababaka bagende balabe ekyali kigenda mu maaso. Ne bamutegeeza nti: “Waliwo abasajja abavudde e Samaliya.” 18 Awo n’agamba nti: “Bwe baba bazze lwa mirembe, mubakwate mubaleete nga balamu; ne bwe baba nga bazze kulwana, mubakwate mubaleete nga balamu.” 19 Naye bano bwe baafuluma ekibuga—abaweereza b’abaami b’amasaza n’amagye agaali gabagoberera— 20 buli omu n’atta eyali amulwanyisa. Abasuuli ne badduka,+ Abayisirayiri ne babawondera, naye Kabaka Beni-kadadi owa Busuuli ne yeebagala embalaasi n’adduka n’agenda n’abamu ku beebagazi b’embalaasi. 21 Naye Kabaka wa Isirayiri n’afuluma mu kibuga n’alwanyisa abalabe abaali ku mbalaasi ne ku magaali n’abawangula, bw’atyo n’awangulira ddala Abasuuli.* 22 Oluvannyuma nnabbi+ yatuukirira kabaka wa Isirayiri n’amugamba nti: “Genda weenyweze, olowooze ku ky’ogenda okukola,+ kubanga ku ntandikwa y’omwaka ogujja kabaka wa Busuuli ajja kukulumba.”+ 23 Abaweereza ba kabaka wa Busuuli ne bamugamba nti: “Katonda waabwe Katonda wa nsozi, kyebavudde batuwangula. Naye bwe tunaabalwanyisiza mu kitundu eky’omuseetwe, tujja kubawangula. 24 Era kino ky’oba okola: Ggya bakabaka bonna+ mu bifo byabwe ozzeemu bagavana. 25 Era kuŋŋaanya* eggye eryenkanankana n’eryo lye wafiirwa, ozzeewo omuwendo gw’embalaasi n’ogw’amagaali bye wafiirwa, tubalwanyisize mu kitundu eky’omuseetwe, tujja kubawangula.” Beni-kadadi n’abawuliriza n’akola bw’atyo. 26 Ku ntandikwa y’omwaka, Beni-kadadi yakuŋŋaanya Abasuuli n’ayambuka e Afeki+ okulwanyisa Abayisirayiri. 27 Abayisirayiri nabo baakuŋŋaanyizibwa, ne baweebwa ebintu ebyetaagisa ne bagenda okulwanyisa Abasuuli. Abayisirayiri bwe baasiisira mu maaso gaabwe, baali ng’obusibo bw’embuzi bubiri, naye ng’Abasuuli babunye ekitundu kyonna.+ 28 Awo omusajja wa Katonda ow’amazima n’ajja eri kabaka wa Isirayiri n’amugamba nti: “Bw’ati Yakuwa bw’agamba, ‘Olw’okuba Abasuuli bagambye nti: “Yakuwa Katonda wa nsozi, so si wa nsenyi,” ekibiina ky’abantu ekyo kyonna ekinene ŋŋenda kukiwaayo mu mukono gwo,+ mulyoke mumanye nga nze Yakuwa.’”+ 29 Abayisirayiri n’Abasuuli ne basiisira nga batunuuliganye okumala ennaku musanvu, ku lunaku olw’omusanvu ne batandika okulwana. Mu lunaku lumu abantu ba Isirayiri batta abasirikale Abasuuli 100,000 abaali batambuza ebigere. 30 Abalala baddukira mu kibuga Afeki,+ naye ekisenge ne kigwira abasajja 27,000 abaali basigaddewo. Beni-kadadi naye yadduka n’atuuka mu kibuga n’ayingira mu kisenge ekisingayo okuba eky’omunda. 31 Abaweereza be ne bamugamba nti: “Laba! tuwulidde nti bakabaka b’ennyumba ya Isirayiri basaasizi.* Tukwegayiridde, tukkirize twambale ebibukutu, twesibe emiguwa ku mitwe, tugende eri kabaka wa Isirayiri. Oboolyawo anaakuleka n’osigala ng’oli mulamu.”+ 32 Awo ne bambala ebibukutu, ne beesiba emiguwa ku mitwe, ne bagenda eri kabaka wa Isirayiri ne bamugamba nti: “Omuweereza wo Beni-kadadi agambye nti, ‘Nkwegayiridde, ndeka nsigale nga ndi mulamu.’” Awo n’agamba nti: “Akyali mulamu? Oyo muganda wange.” 33 Abasajja abo ne bakitwala ng’akabonero akalungi, ne bakkiririzaawo kye yagamba, bwe batyo ne bagamba nti: “Beni-kadadi muganda wo.” Awo n’agamba nti: “Mugende mumuleete.” Beni-kadadi n’ajja gye yali, era amangu ago n’amulinnyisa mu ggaali. 34 Beni-kadadi n’amugamba nti: “Ebibuga kitange bye yaggya ku kitaawo nja kubikuddiza, era osobola okweteerawo obutale* mu Ddamasiko nga kitange bwe yakola mu Samaliya.” Akabu n’amugamba nti, “Okusinziira ku ndagaano eno, nja kukuleka ogende.” Awo n’akola naye endagaano, n’amuleka n’agenda. 35 Awo Yakuwa n’alagira omu ku baana ba bannabbi*+ agambe munne nti: “Nkwegayiridde, nkuba.” Kyokka munne n’agaana okumukuba. 36 N’amugamba nti: “Olw’okuba towulirizza ddoboozi lya Yakuwa, bw’onooba waakava we ndi empologoma ejja kukutta.” Bwe yava we yali, empologoma n’emusanga n’emutta. 37 Awo nnabbi oyo n’asanga omusajja omulala n’amugamba nti: “Nkwegayiridde nkuba.” Omusajja n’amukuba n’amutuusaako ebisago. 38 Awo nnabbi n’agenda n’alindirira kabaka ku kkubo, nga yeesibye ekigoye ku maaso baleme kumutegeera. 39 Kabaka bwe yali ayitawo, nnabbi n’amuyita n’amugamba nti: “Omuweereza wo bwe yagenda olutalo we lwali lunyiinyiitidde, waliwo omusajja eyavaayo n’andeetera omusajja n’aŋŋamba nti, ‘Kuuma omusajja ono. Bw’anaakubulako, obulamu bwo bwe bujja okusasula obubwe,+ oba ojja kusasula ttalanta* emu eya ffeeza.’ 40 Omuweereza wo bwe yali ng’aliko by’akola wano na wali, omusajja oyo n’abula.” Awo kabaka wa Isirayiri n’amugamba nti: “Ggwe kennyini ggwe weesalidde omusango, era ekyo kye kigenda okukutuukako.” 41 Amangu ago n’aggya ekigoye ku maaso ge, kabaka wa Isirayiri n’amutegeera nti y’omu ku bannabbi.+ 42 Nnabbi n’amugamba nti: “Bw’ati Yakuwa bw’agamba nti, ‘Olw’okuba olese omusajja abadde alina okuttibwa n’akutolokako,+ obulamu bwo bwe bujja okusasula obubwe,+ n’abantu bo be bajja okudda mu kifo ky’abantu be.’”+ 43 Awo kabaka wa Isirayiri n’addayo ewuwe e Samaliya+ ng’anyiize era nga munakuwavu.\n^ Oba, “ensiisira.”\n^ Oba, “nsiisira.”\n^ Oba, “n’atta Abasuuli bangi.”\n^ Obut., “bala.”\n^ Oba, “bakabaka abalina okwagala okutajjulukuka.”\n^ Oba, “ojja kwetwalira enguudo.”\n^ Kirabika “abaana ba bannabbi” kitegeeza essomero lya bannabbi oba ekibiina kya bannabbi.\n^ Ttalanta yali yenkana kilo 34.2. Laba Ebyong. B14.\n1 Bassekabaka 20


Bukedde Online - Ono Hajati olweza lwe baamunaaza lwanoga\nOno Hajati olweza lwe baamunaaza lwanoga\nNancy Kitaka adduukiridde aba Mildmay ne Pads\nHajji Musa Ssetwalo ne Hajati we nga bafa essanyu.\nBwe luba lweza, ono mwana muwala manya maama w'abaana, Hajati Janat Nansubuga abangi gwe bamanyi nga Hajati Ssempala lwe baamunaaza lwanoga. Mu njogera ennyangu, alinga ono ow'e Kakuuto Geoffrey Lutaaya gw'ayimbako.\nHajati Nansubuga ng'asala ddansi ku mbaga.\nW'osomera bino nga bamukubye embaga eyookusatu. Ate towakana kubanga bino byabaddewo nga November 26, 2020. Omanyi omukyala ono yafumbirwa Hajji Ssempala eyasooka okumusasula mu bakadde be ng'olwo mutabani wa bumaali akyabeekubya empi. Ssente bwe zaawerawo embaga ne bagiddamu nga beeraga amapenzi ng'oyinza okulowooza nti baakeewasa.\nKyokka nga bw'omanyi eby'abafumbo, jjo ly'abalamu baafunye obutakkaanya buli omu ne yeerabira ebirungi munne by'amukoledde okukakkana nga baawukanye. Engeri Hajati Janat gy'akyalimu emunye, yafuniddewo omusajja omulala n'amukuba embaga.\nOLI WANGE: Hajji Musa ne Hajati nga bamema.\nOwoolugambo waffe atugambye nti loodi ono eyamupasudde ye Hajji Musa Ssetwalo ow'e Naggalama - mu disitulikiti y'e Mukono. Waliwo atukubye akaama nti Ssetwalo yaliko muninkini wa Hajati ng'akyali muwala muto n'amuzaalamu n'omwana nga kano kaabadde kaddannyuma.\nSsetwalo musajja musuubuzi wa mmwaanyi n'amaliba nga mutabani w'omugenzi Hajji Mulo ow'e Naggalama.\nHajati Janat Nansubuga\nKakuuto Geoffrey Lutaaya\nHajji Musa Ssetwalo